Xabi Aburruzaga: 'Konpositore lez nor nazen jakitea izan da gatxena nire ibilbidean' - bizkaie.biz\nDabi Piedra\t2021-12-06 08:01 Barriketan\nXabi Aburruzaga musikariak (Portugalete, 1978) odolean daroa musikea. Hogei urteko ibilbidean, euskal tradizinoaren memoria aldarrikatu dau, munduko beste musika batzukaz lotu dau bertokoa eta bide barriak zabaldu deutsaz trikiti-doinuari. 2021a mugarri esanguratsua izan da bide oparo horretan: maiatzaren 15ean kontzertu handia emon eban Bilboko Campos Antzokian, telebistako kamarak lekuko zirala eta kolaboratzaile zerrenda luze-luzeagaz; orain, zuzeneko diskoa aurkeztu dau, Aurrez aurre (Baga-Biga), maiatzeko kontzertu haretan grabautakoa.\nSeigarren diskoa dau Xabi Aburruzagak, eta zuzenean grabautako lehenengoa. Aurreko diskoetako 17 kanturen egokitzapenak dira guztiak. Kontau deuskunez, pandemiak ekarritako murrizketen erdian gozamena izan zan Bilboko kontzertu erraldoia, publikoagaz eta aspaldiko lagunakaz alkartzeko atxakia, zuzeneko emonaldiek emoten deutselako arnasea: hurrengo egunotan Galizian eta Katalunian ibiliko da, eta Euskal Herrian be hitzorduak ditu laster.\n1.- Hogei urteko eta estudioko bost diskoko ibilbidea beteta, seigarren lana zuzenekoa izan da. Zergaitik egin dozu orain pausu hori?\nEz da aurretik pentsautako proiektu bat izan, egia esan. Telebistatik konbitea egin euskuen kontzertu berezi bat grabetako. Prestakuntzak egiten hasi ginanean konturatu nintzan momentu aproposa zala era honetako disko bat egiteko. Pandemiako estuasunak pasau barri, indarbarrituta oholtzara bueltetako aukerea... Nigaz jo behar eben musikariei esan neutsen kontzertuaren kontura diskoa be grabetako asmoa neukala. Zuzeneko emonaldia ondo joan ezkero, diskoa editauko nebala pentsau neban eta ez baeban aparteko ezerk urteten, ba telebistan emitidu eta listo. Eguna heldu zanean dana bikain joan zan, gau magikoa izan zan eta, orduan bai, aurrera egin neban. Ez zan aurretik pentsautako gauza bat izan, telebistarako ahalegina egin behar zan eta egindako lanagaz pozik geratu ginanez, ba diskoa etorri zan hortik.\nGanera, hogei urteko ibilbidea beteten dozunean, hor badaukazu material bat, nik estudioko bost disko daukadaz eginda. Beraz, badau zentzuna seigarrena estudiokoa izatea.\n2.- Ganera, zuzeneko kontzertuak badauka diskoan sentidu ezin leitekeen magia bat. Aurrez aurre izenburutik hasita, zuzenekoaren aldeko aldarria egin dozu, batez be azkenaldion pandemiak ekarritako murrizketak bizi eta gero.\nBilboko kontzertuan, gogoan dot oholtzara urten genduala musikarako gosez. Geldirik egon gara bolada luze batez eta motibazino handia ekarri euskun kontzertuak, jai erraldoia egiteko aukera aproposa zan. Jenteari hemen segitzen dogula erakusteko modu ederra izan zan. Bestetik, kontzerturako, kantuen moldaketa barriak atondu genduzan eta hori be gustagarria da.\nOraindino, publikora begiratu eta jentea maskarea jantzita ikusten dozu, eta horrek giroa pixka bat hotzitu egiten dau, ezin dozuzalako entzuleen arpegiak ikusi. Baina inportanteena zuzeneko kontzertuetara bueltau ahal izatea izan zan. Giro beroa sumatu neban hasikeratik, ia laster halako gehiago egin geinkezan eta, ahal bada, maskara barik, horrek esan nahiko leukeelako koronabirusa gainditu dogula.\n3.- Jantzarako modukoak be badira zure kantu asko. Azkenaldion jesarrita egotea derrigorra izan da ikuskizun musikaletan, eta horrek be ez deutsue lagundu.\nEz. Halan eta guzti be, Bilboko kontzertua antzoki baten izan zan, Camposen, eta hor beti egoten da jentea jesarrita. Egia da, baina, beste kontzertu batzuetan, edo jaietan, hutsune hori badaukagula. Jotea edo fandangoa jo eta jantzaririk ez dago, ez da kalejirarik egiten... Horren faltea badogu.\n4.- Maiatzaren 15ean Bilbon emondako kontzertu horretan goi mailako musikari, kantari eta jantzariak izan zenduzan alboan. Azkenik, zure amesetako big band-a batu zendula autortu dozu.\nBeti nahi izan dodan gauza bat da halako talde handi bategaz jotea. Esate baterako, nik oso gustuko dodaz metalak, eta metaleko hirukote bategaz jo ahal izan neban Camposeko kontzertuan: Asier Ituarte, Javier Perez eta Abraham de Roman. Normalean boskotean ibilten gara gu, batzuetan jantzariak eta txalapartariak batzen jakuz, baina hainbeste artistagaz batera inoiz kontzerturik emon barik nengoan. Nire betiko taldea, metal hirukotea, jantzariak, txalapartea, konbidaduak... Hori ez da eguneroko gauza bat. Joten nenbilela, ez nekian aurrera begiratu ala alboetara, ze guztiz liluratuta negoan oholtza ganean batu zan artista piloagaz.\nGoi mailako kolaboratzaileak batu genduzan egun haretan: Oskorriko Txaber Zeberio eta Jose Urrejola, Argibel Euba eta Iñigo Olazabal txalapartariak, Arkaitz Pascuas eta Nagore de las Cuevas koreografoak eta beste asko. Miren de Miguel sopranoagaz Maurizia oholtzara eroaten ahalegindu ginan. Maurizia Aldeiturriaga eta Fasioren disko zaharrak bialdu neutsazan eta tinbre horretan abestu eban, antxinako tradizinoaren eran. Gozatu ederra hartu genduan, ze egunero halako jenteagaz joteko aukerarik ez da egoten.\nNire ohiko taldea be ez dot ahaztu nahi: Eriz Perez gitarra akustikoan, Koldo Uriarte tekladuetan, Jon Cañaveras baxuan eta Aitor Uribarri perkusioetan.\n5.- Oholtzan gozau arren, horreek kolaborazino guztiak batu eta antolatzea ez zan lan erraza izango...\nPentsau, pandemiaren olatuan bete-betean gengozala atondu behar izan genduan guztia. Ezin ginan sei musikari baino gehiago alkartu. Moltsoka antolatu behar izan neban dana: batetik, oinarrizko bandeagaz, bestetik metal arlokoakaz eta holan. Galiziatik Tanxungueiras izeneko pandereteira hirukote bat zan etortekoa, baina ezin eben Galiziatik urten, eta intereneten eta bideoen bidez egin genduzan prestakuntzak. Alkarregaz lehenengo aldiz kontzertuaren egunean bertan egon ginan, goizean egindako entseguetan. Gatxa izan da produkzinoa, baina ilusinoari eta musikari horreen guztien laguntzinoari esker, dana errazagoa izan zan.\n6.- Diskoan, zuzenean jotako 17 abesti batu dozuz, danak zure aurreko diskoetan agertutakoen moldaketak. Zeren arabera aukeratu dozu errepertorioa?\nBatetik, bandeari erreparau neutsan. Metalen hirukoteagaz jo beharreko kontzertua izan zanez, era horretako tresnentzat egokiak diran piezak aukeratu nituan. Tanxungueiras hirukoteagaz Bost diskoan kolaborau nebanez, ba orduko kantu batzuk be badagoz. Horrezaz gan, errepetorioa zehazteko orduan, baldintza garbi bat be jarri neban hasikeratik: aurretik argitaratu dodazan bost diskoetako kantuak agertu behar zirala, gitxienez bakotxeko bat. Ez dago orekarik, ze disko batzuetatik bat edo bi baino ez dagoz, eta beste batzuetatik gehiago, baina nire disko guztiek dabe lekua bermatuta zuzeneko beste lan honetan.\n7- Bost diskoetako kantuak errekuperauta, atzera begiratu eta zure ibilbide osoa begibistan izan dozu. Hogei urteko bidea zelan ikusten dozu gaur egungo talaiatik?\nAbiapuntua tradizinoan dago, lehenengo diskoan garbi ikusten da, ze kantu barri bat baino ez neban sartu, Aupa Rufino izenekoa, beste guztiak Maurizia, Fasio eta halakoenak ziran, beti-betiko trikitilarien piezak egokituta. Bigarren diskotik aurrera ahalegindu nintzan Xabier Aburruzaga nor zan deskubriduten, baina konpositore lez. Xabi Aburruzaga trikitilariarentzat tradizinoa zan oinarria, baina konposizinoan hasi nintzanean, lan modernoak egiten hasi nintzan. Hirugarren diskoan folkerako saltoa etorri zan, identidade jakin bat topetan hasi nintzan, ni eroso sentiduten nazen lekua.\nKeltik, laugarren diskoa, tematikoa izan zan, musika zeltari eskainia zalako. Mundu osoko musikariek parte hartu eben, baina euskal ikuspegiari eutsi neutsan. Bosgarren diskoa barriro izan zan nire izakereari lotuagoa. Eguneroko kontuak, memoriak, aitatasuna eta halakoak kantuetan sartu nituan. Kanpora joaten nazen bakotxean pilo bat idea ekarten dodaz, ondoren horreek landu eta CDan sartzeko. Uste dot estilo aldetik lortu dodala marka bat sortzea. Beharbada hori izan da gatxena, konpositore lez nor nazen jakitea. Azken hiru diskoetan oso argi dago nor dan Xabi Aburruzaga. Hori guztia laburbiltzeko modua izan da, 20 urteko ibilbidearen ostean, zuzeneko diskoa egitea.\n8.- Tradizinoa lantzen zein formatu barriak bilatzen, garbi dago zuretzat trikitixak ez daukala mugarik.\nEra askean gauzak adierazoteko tresnea da niretzat trikitixa. Poztasuna, askatasuna edo barruan sentiduten dodan edozer transmitidu neike. Era guztietako musikariakaz kolaborazinoak egin dodazanez, asko ikasi dot, gure trikitixatik harago mundu handi bat dagoala ikusi dot, baina mundu hori ederto buztartzen da trikitixagaz.\n9.- CDan entzun geinke Aurrez aurre, baina pen-drive formatuan be bai.\nBai, lehenengoz probau dot formatu hori, eta biak dagoz salgai Durangoko Azokan. Askotan etorri jat jentea esaten nire diskoren bat ederra begitantzen jakola, baina ezin dauela autoan entzun, ez daukalako CD irakurgailurik. Horregaitik pentsau dot USBan sartzeko moduko tirada bat be egitea. Niri antxinako formatuak gehiago gustetan jataz, biniloak edo CDak, baina zabalkundean lagunduko deust pen-driveak.\nCDan diskoa eta libretoa sartu doguz, ohiko moduan. Pen-drivean, ostera, musikeaz aparte, bideoa, Asier Bastida argazkilariaren 180 argazki eta diseinu guztiak digitalean, bakotxak bere etxeko ordenagailuan handitu eta gozau deizan.\n10.- Mugarritzat dozu zure ibilbidean Aurrez aurre diskoa?\nDuda barik mugarria izan da niretzat. Gogoan dot Kepa Junkerak bere kontzertu batera konbidau ninduala, 2001ean izan zala uste dot. Harrituta geratu nintzan, musikari pilo bat ezagutu nituan, gerora nigan eragin handia izan dabenak. Kontzertutik bueltan, trenean, pentsau neban egunen baten halako kontzertu bat antolatzeko gauza izango ete nintzan, ikaragarria izango zala. Eta, begira, orduko amesa egia bihurtu da. Era naturalean etorri da guztia, ez naz joan itsu-itsuan kontzertu hau antolatzera, baina momentua heldu da eta trena aurretik pasau danean gustura igon dogu. Topikoaren itxurea dau, baina eskerrak emon nahi deutsadaz nire atzean dagoan lantaldeari, euren lana barik nirea alferrekoa izango zan. Kontzertu honetarako ahalegin berezia egin eben, eta igarri egiten da: teknikariak, produkzinokoak, musikariak, konbidaduak... Guztiona da disko hau.\n11.- Hemendik aurrera ze asmo dozuz?\nOrain beste proiektu bat daukat esku artean. Urtebete inguru daroat Aukeran jantza konpainiarentzat musika-konposizino bat egiten. Martian estreinau nahi dabe ikuskizuna, eta nik ordubeteko saioa grabau behar dot, horren ganean jantzan egin deien. Azken baten, konposizino barrien disko barri bat da, goitik behera. Horregaz nabil buru-belarri, baina zuzeneko kontzertuak be badaukadaz.\nUrtea amaitu baino lehen hiru kontzertu potolo doguz hitzartuta, Araban, Bizkaian eta Gipuzkoan. Aztertzen gabiz ia Nafarroan eta Ipar Euskal Herrian be beste bana egin geinken. Datorren urterako kontzertuak lotzen be bagabiz.\nHemendik kanpo, bira txikitxu bi egingo doguz abenduan, Durangoko Azokearen ostean. Galiziara goaz lehenengo, Lugora eta Mosera, Vigo ondoan. Gero, Katalunian emongo doguz beste pare bat emonaldi, Lleida eta Tarragona aldean. Gauzatxuak daukaguz, beraz, esku artean.\nArgazkiak: Asier Bastida.\n1. Xabi Aburruzaga, Campos Antzokian emondako kontzertuan, maiatzean | Ikusi handiago | Argazki originala\n2. Musikariak eta publikoa, danak pozik kontzertuaren amaieran | Ikusi handiago | Argazki originala\n5. Diskoaren aurkezpenean, Baga-Bigako Ritxi Aizpurugaz | Ikusi handiago | Argazki originala


IRRATIEN TARTEA: Zarahitzek datozen egunetarako antolatutako ekintzen berri, Arraio irratitik - Arrosa\nBadira hainbat hilabete Euskal Herriaren burujabetzari buruzko galdeketak egiten ari direla han eta hemen. Datorren udaberrirako ere eskualde bat baino gehiagotan dago zita jarrita: martxoaren 19an, Oarsoaldeko eta Tolosaldeko herrien txanda izango da, eta maiaatzaren 7an, berriz, Urola-Kostako herriek hartuko dute lekukoa. Bigarren eremu horretara begira jarri eta Zarautzen herri galdeketa sustatzen ari den taldeak aurreikusitako ekintzei erreparatu diegu irratien tartean. Arraio irratiko lagunek hitz egin dute Zarahitz taldeko Urki Muguruzarekin.\nPosted in ZebrabideaTagged #arraio #burujabetza #ekintza #erabaki #eskubide #estatu #galdeketa #gure esku dago #irratien tartea #libre #portada #urki muguruza #zarahitz #zarautz\nAste honetako 'Argia': euskararen mapa berria, Moha Gerohu arrazakeriaz eta ansiolitikoen kezka


Biodibertsitatea - Dibertsitate biologiko eta geologikoa - Euskadi.eus\nBiodibertsitatea da biziak har dezakeen forma aniztasuna eta aberastasuna adierazteko erabiltzen dugun terminoa: gene barietatea, landare eta animalia espezie barietateak, espezie baten egon daitezkeen arrazak, paisaiak eta ekosistemak.\nDibertsitate biologikoa baliotsua da, ez berez bakarrik; baita ekosistemen funtziona-menduaren oinarria delako ere, eta hortaz, aipatu bezala, gure osasunaren eta oparotasunaren oinarria.\nEspezie baten desagerpenak oreka naturala aldatzen du, bere ekosistema guztiaren funtzionamendua arriskuan jartzen du eta, lehenago edo geroago, era batera edo bestera, gure bizi-kalitatean eta ekonomian eragin ohi du. Nahiz eta ekosistema zehatz bateko espezie gehienen funtzioei buruz ezer gutxi jakin, ikerketek egiaztatzen dute ekosistema zenbat eta anitzagoa izan orduan eta egonkorragoa dela eta ez hain ahula. Beraz, zenbat eta anitzagoa orduan eta gaitasun handiago gure ongizatearen oinarri diren ingurumen zerbitzuak eskaintzeko.\nGeografiari dagokionez, Euskadiren iparraldean klima euritsua eta epela dago, atlantikoa. Erdialdea lehorragoa da, eta klima kontinentala du. Azkenik, Arabar Errioxan, klima mediterraneoa dago. Horrenbestez, gure lurraldean askotariko espezieak daude, eurosiberiar ohikoetatik mediterranear garbietara.\nKokapenari dagokionez, Pirinioen eta Kantabriar Mendikatearen artean dago, eta lurralde menditsua da, beraz, bi mendikateetako espezie bereziak ere aurki daitezke.\nLurraldearen erliebe malkartsuaren ondorioz, hainbat espezietarako askotariko baldintzak daude eta kostaldean, tenperaturak egonkorragoak direnez, klima epelagoetako espezieetarako babeslekuak daude. Barietateari esker, iraganean, etapa klimatiko hotzago edo beroagotan iritsitako espeziek bizirik iraun dute.\nLurraldeko mendikateen altuera ertainak «zulo» bat sortzen du Kantabriako Mendikateak eta Pirinioek osatzen duten hesian. Hala, iparraldetik hegoalderantz edo alderantziz mugitzen diren espezieentzako igarobide nagusietako bat izan da eta da, bai migratzeko, bai hedapen eremua zabaltzeko.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Modulua)" topic_facet:"Txirbil-harroketa bidezko Fabrikazioa (Modulua)" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Modulua) Proposatutako gaia: Txirbil-harroketa bidezko Fabrikazioa (Modulua) Generoa / Forma: Interneteko baliabidea\n4 Fabrikazio Mekanikoa (Lanbide Arloa) 4 Lanbide Heziketa Mekanizazioa (Heziketa Zikloa). Erdi maila Mekanizazioa (Modulua) Soldadura eta galdaragintza (Heziketa Zikloa). Erdi maila Txirbil-harroketa bidezko Fabrikazioa (Modulua) Gehiago ... 3 Fabrikazio-teknikak (Modulua) 3 Instalazioa eta mantenimendua (Lanbide Arloa) 3 Mantentze-lan elektromekanikoa (Heziketa Zikloa). Erdi maila 3 Mekanizazio Prozedurak (Modulua) 2 Fabrikazio mekanikoko produkzioaren programazioa (Heziketa Zikloa). Goi maila 2 Mekanizazio, konformazio eta muntaia prozesuen definizioa (Modulua) 2 Mekatronika Industriala (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-prozesuak (Modulua) 1 Lotura- eta muntai-teknikak (Modulua) 1 Makina Elementuak (Modulua) Guztiak ikusi ... gutxiago ...\n4 Curriculumeko baliabideak Interneteko baliabidea 2 EIMAk onetsitako materialak 2 IRALEren materialak


Jasoko langileek 50 egun bete dituzte greban | LAB SINDIKATUA\nIndustria Metalgintza Jasoko langileek 50 egun bete dituzte greban\nJasoko langileek 50 egun bete dituzte greban\nAsteazkenero bezala, Ordiziako azoka dela eta, manifestazioa egingo dute bihar. Hamargarrenez hartuko dituzte Ordiziako kaleak, hitzarmen duin baten alde. Gaur, berriz, Itsasondoko lantegiaren kanpoaldean egin dute protesta. 2015 amaieratik hitzarmenik gabe daude, eta 16 hilabete eman dituzte jada negoziatzen.\nHauxe da Jaso Itsasondoko enpresa batzordeak gaur argitaratutako oharra:\nGreba abenduaren 1ean hasi genuen batzarraren %70aren babesarekin. Gaur 50. greba eguna dugu eta bihar, 10. manifestaldia egingo dugu Ordiziako azokan. Aipatu behar dugu, 2015 amaieratik hitzarmenik gabe gaudela eta 16 hilabete daramatzagula negoziatzen. Martxoan aste beteko greba ere egin genuen, egoera desblokeatzeko helburuarekin.\nIgoera ekonomikoen gainetik, eskubide sozialak lortu nahi ditugu eta enpresan dagoen diskriminazioarekin amaitu. Tailerreko langileen nominaren homogeneizazioan eta gaixotasun bajetan dago negoziaketa blokeatua. Helburua, presarik gabe baina pixkanaka tailerreko langileen egoera bulegoetakoarekin berdintzen joatea da. Ulertzen dugu ardura gehien duten langileek diru gehiago irabazi behar dutela, baina eskubide sozialek ere denentzako berdinak izan behar dute.\nGreban sartu aurretik eta greban gaudela ere, langileak behin eta berriz hitzarmenaren gatazkari irtenbide bat eman nahian gabiltza eta enpresa berriz, ez da batere mugitzen.\nLangileok mugimendu garrantzitsuak egin ditugu egoera desblokeatzeko, hoien artean:\n–\tLorturiko soldata igoera jaistea proposatu diogu zuzendaritzari homogeneizazioak duen kostu guztia konpentsatzeko.\n–\tGaixotasun bajei jarraipena egin eta absentismoak nabarmen gora egingo balu, hurrengo hitzarmenean baldintza okerragoak sinatzeko gure konpromezua hartu genuen.\n– Ikusirik enpresan akordio batera iristea ezinezkoa zaigula ikusita, PRECOraen mediazioa deitu genuen eta erakunde neutral honek esandakoa onartzeko konpromisoa hartu genuen. Dakizuen bezala enpresa etzen agertu.\n–\tTartean mugimendu gehiago ere egin ditugu\nZuzendaritzak egindako mugimenduei dagokienez, ez dute mugimendurik egin eta horrelaxe aitortzen dute, ez direla beraien posiziotik mugitu.\nOtsailaren hasierako batzarra\nBi hilabete greban egon ondoren, komenigarria ikusten genuen beste batzar bat egitea. Esan behar dugu, oso ondo joan zela, langileak oso indartsu gaudela eta denok argi dugula ez garela lanera sartuko zuzendaritzak punturen batean jarrera aldatu gabe. Helburua ez da garaipen batekin ateratzea, baizik eta bi aldeak akordioarekin pozik irtetea eta pixkanaka, eskubide sozialak lortzen joatea. Batzar hau, komitearentzat eta langileentzat oso garrantzitsua izan zen, batzarrak, indar handia duela erakutsi zuelako bi hilabete ondoren.\nGizarte geroz eta indibidualista eta egoistagoa dugun honetan, JASO Itsasondoko batzarra, elkartasun eta duintasunez betea dago. Greba babesten ez duten langileon inguruan, esan, JASOn gertatzen dena lotsagarria dela. Ez dago eskubiderik langile batzuen borroka eta sufrimenduaz lortzen diren hobekuntzak aprobetxatzea, beste batzuek ezertxo ere egin gabe. Badakigu, langile batzuk presio handia duzuela grebara irteteko, baina urrats hori eman behar duzue, zuen laguntzaz eta denok bateginik langileon eskubideak defendatzeko bidea askoz errazagoa izango baita. Presiorik ez eta greba babesten ez dezuten langileon jarrera ulergaitza eta onartezina egiten zaigu.\nOso kezkatuak gaude bai hitzarmen honekin eta batez ere gure etorkizunarekin. Zuzendaritzak jarrera aldatu behar du, langileak entzun egin behar ditu, horrela ezinezkoa da harreman normal bat eramatea enpresa baten barruan. Langileak eta zuzendaritza bat eginda ez bagaude, Plan Industrialik onenak ere ez du balioko gure enpresa aurrera ateratzeko. Langileok prest gaude elkarlan hori berreskuratzeko eta gure indar guztiak JASO indartsuago bat izaten laguntzeko baina horretarako, beharrezkoa da harremanetan eta eskubideetan enpresa justu eta demokratigoagoa izatea. Badakigu egun batetik bestera ez dela egiten baina hori izan behar da bidea.\nAmaitzeko, gaur Goierri eta Tolosaldeako enpresa ezberdinetako delegatu sindikal ugari Itsasondon izan dira gure borrokari babesa eman eta elkartasuna adieratziz. Mila esker JASO Itsasondoko batzarraren partetik, gu ere zuekin izango gara behar duzuenean.


Gaur erabakiko dute ekainetik greban dauden Angeluko suhiltzaileek lan ituna onetsi ala ez\nAngeluko suhiltzaileek otsailean hasi zituzten negoziaketak departamenduarekin, eta gaur erabakiko dute eskainitako akordioa nahikoa den ala ez. Hala ere, langileek adierazi dute ez dutela "presarik", eta greba urriaren amaierara arte deitua dagoela gogorarazi dute.\nAngeluko suhiltzaileen protestak. Argazkia: Iparraldeko Hitza\nGaur, osteguna, Angeluko (Lapurdi) suhiltzaileen ordezkariek bilkura egingo dute Pirinio Atlantikoetako suhiltzaileen departamenduarekin. Departamenduak proposaturiko akordioa onartu ala ez ebatzi beharko dute beharginek. Ezezkoa izatekotan, urria amaierara arte luzatuko litzateke ekainean hasitako greba, zeinak eragin handia izan duen Frantziako Estatu mailan.\nLan baldintzak salatu dituzte langileek: 24 orduko lanaldi jarraituak, ordaindu gabeko ordu estrak, lan karga jasanezinak, eta abar. Izan ere, departamenduak, dirua aurreztu asmoz, murrizketak egin ditu lanpostuetan, langileen lan zama handituz, eta segurtasun baldintzak urratuz.\nSuhiltzaileek Pirinio Atlantikoetako departamenduari eginiko proposamenaren arabera, ehun postu gehiago sortu beharko lirateke lanaldiak murriztu eta segurtasun baldintzak hobetzeko. Proposamen hori jaso du departamenduak, eta berau "partzialki" kontuan hartzen duen akordio bat proposatu die langileei. Bada, 42 lanpostu berri sortzeko prest baino ez da agertu.\nBeharginek adierazi dutenez, ez da itun "pozgarria", baina kolektiboki erabakiko dute berau onartu edo ez. Azaldu dute ez dutela "presarik", eta greba urriaren amaierara arte deitua dagoela gogorarazi dute.


Éric Zemmour ultraeskuindarrak Marine Le Pen gainditu du inkesta berri eta zabalago batean | Mundo | Naiz\n22 OCT. 2021 - 19:21h\nÉric Zemmour ultraeskuindarrak Marine Le Pen gainditu du inkesta berri eta zabalago batean\nÉric Zemmour esatariak, immigrazioari buruzko proposamen polemiko eta erradikalengatik ezaguna denak, Marine Le Pen eskuin muturreko buruzagia gainditu du berriro boto-asmoan, Estatu frantseseko apirileko hauteskundeei begira, galdeketa zabalago baten arabera.\nEric Zemmour. (Christophe SIMON | AFP)\n‘Le Monde’ egunkariak eta Cevipof ikerketa politikoen zentroak batera egindako boto inkestak 16.228 pertsona hartu zituen. Azken hilabeteetan argitaratutako beste inkestek mila pertsona inguru besterik ez zituen kontutan hartzen. Inkestaren arabera, Emmanuel Macron egungo presidenteak irabaziko luke lehen itzulia, botoen %23,1 eta %26,9 artean lortuta.\nHauteskundeetara aurkeztea erabakiko balu, Zemmourrek Le Pen apur bat gaindituko luke, baina estatistika-errorearen marjinatik gertu. Edonola ere, horietako bat bigarren itzulira igaroko litzateke, Macronekin aurrez aurre.\nOrain arte, Zemmourrek, telebistako esatariak, Le Pen gainditu du boto-asmoari buruzko zundaketa askoz ere zabalago batzuetan.\nLes Républicains (LR) alderdiko hautagai posibleen artean, Xavier Bertrandek (%12,3-13,7) nabarmen gainditzen ditu bere alderdiko balizko beste bi hautagaiak: Valerie Pécresse (%9,4-10,6) eta Michel Barnier (%8,4-9,6).\nEzkerreko aldean, Yannick Jadot ekologista da hoberen ateratzen dena, %8,4 eta %10,1 arteko bozkak lortuko bailitu.\nJean-Luc Mélenchon La France insoumise (LFI) liderrak %7,4 eta %8,6 artean lortu du, eta Anne Hidalgo PSkoak %4,5etik %5,5era.\nEmaitzek LR-ren «ahultasun handiko egoera» berresten dute; izan ere, hautagai posibleek duela bost urte antzeko inkesta batean lortu zuten, ‘Le Monde’-k dioenez.\nAre okerragoa da ezkerraren egoera, itxuraz konponezinak diren ezberdintasunen ondorioz zazpi hautagai dituelako; bigarren itzulira ez pasatzera kondenatuta daude.\nGaldeketaren arabera, ezkerrak badu itxaropenerako arrazoi bat; izan ere, galdetutako frantziarrek adierazi dute erosteko ahalmena (%41) eta ingurumena (%30) direla arazo nagusiak, eta bietan hautagai ezkertiarrak abantailarekin abiatzen direla.\nAtzerago geratu dira immigrazioa (%29) eta delinkuentzia (%27), eskuin muturreko bi gai gogokoenak.


Cristina Uriartek Kultura Ondarea Sariak banatu ditu - Kultura Ondarea\nBideoak 19 66 7 92\nIkastetxeak 7 19 6 32\nBideoak 17 37 7 61\nIkastetxeak 6 15 5 26\nAmama eta ni, Laudio Ikastola, Laudio. Neska gazte baten amamari buruzko kontakizun hunkitu eta nostalgikoa, oroitzapenak, aholkuak eta mundu-ikuskera berezia jasotzen dituena. Belaunaldien arteko desberdintasunak desberdintasun, bideo hau gure aurrekoei eskainitako amodio-adierazpena da, garena eraiki dutelako.\nEuskal paisaien jatorria, Kantauri Institutua, Santurtzi. Euskadira iritsitako etorkin baten lehen urratsak jarraituko ditugu, gure paisaiak, hizkuntza eta historiako pasarteak ezagutuko dituena. Bizitza-horizonte berria ezagutu duen etorkinaren historia, lehenago ere arrazoi ekonomikoek immigrazioa eragindako lurretan.\nHistoriaren kutxa, Avellaneda Ikastetxea, Sodupe. Enkarterriko historia irudikatuko da, bertako indiano-etxe ederren eta monumentuen bitartez.\nEkimen honen helburua da EAEko kultura-ondareari buruzko sentsibilizazioa hedatzea gizarteko esparru guztietan, nagusiki hezkuntzan eta gazteen artean.\nBilbon, 2016ko maiatzaren 30ean


Saint-Michel-de-Llotes - Wikipedia, entziklopedia askea.\nSaint-Michel-de-Llotes (frantsesez eta ofizialki: Saint-Michel-de-Llotes) Katalan Herrietako udalerri bat da. Administratiboki Frantziako Ekialdeko Pirinioak departamenduan dago, Okzitania eskualdean. 2013an 304 biztanle zituen.\nJean-Luc OBRECHT (2014-2020)\n42° 38′ 56″ N, 2° 37′ 26″ E / 42.6489°N,2.6239°E / 42.6489; 2.6239Koordenatuak: 42° 38′ 56″ N, 2° 37′ 26″ E / 42.6489°N,2.6239°E / 42.6489; 2.6239\nSaint-Michel-de-Llotes (Katalan Herriak)\nIlle-sur-Têt, Corbère, Caixas, Casefabre eta Bouleternère\n2007an Saint-Michel-de-Llotes udalerrian erroldatutako biztanleak 304 ziren. Familiak 132 ziren, horien artean 44 pertsona bakarrekoak ziren (20 bakarrik bizi ziren gizonak eta 24 bakarrik bizi ziren emakumeak), 44 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 170 etxebizitza zeuden, 138 familiaren etxebizitza nagusia ziren, 23 bigarren erresidentzia ziren eta 9 hutsik zeuden. 159 etxeak ziren eta 11 apartamentuak ziren. 138 etxebizitza nagusietatik 103 bere jabearen bizilekua ziren, 28 alokairuan okupaturik zeuden eta 7 doan lagata zeuden; 4 etxek bi gela zituzten, 22 etxek hiru zituzten, 49 etxek lau zituzten eta 63 etxek bost zituzten. 117 etxek euren parking plaza propioa zuten azpian. 69 etxetan ibilgailu bat zegoen eta 59 etxetan bat baino gehiago zituzten.\nSaint-Michel-de-Llotes udalerriko biztanleria-piramidea 2009an .\n2007an lan egiteko adina zuten pertsonak 191 ziren, horien artean 134 aktiboak ziren eta 57 inaktiboak ziren. 134 pertsona aktiboetatik 118 lanean zeuden (57 gizon eta 61 emakume) eta 16 langabezian zeuden (8 gizon eta 8 emakume). 57 pertsona inaktiboetatik 24 erretiraturik zeuden, 10 ikasten zeuden eta 23 "bestelako inaktibo" gisa sailkaturik zeuden.\n2009an Saint-Michel-de-Llotes udalerrian 142 unitate fiskal zeuden, 310 pertsonek osaturik. Pertsona bakoitzeko diru-sarrera fiskalaren mediana urteko 17.802 euro zen.\n2007an zeuden 9 komertzioetatik, 3 eraikuntza enpresak ziren, 4 ibilgailuen saltze eta konpontze enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 margolaria zen, 1 zurgina, 1 argiketaria eta 1 apaindegia.\n2000. urtean Saint-Michel-de-Llotes udalerrian 7 nekazaritza-ustiategi zeuden, 69 hektarea erabiltzen.\nIlle-sur-Têt (3,0 km)\nBouleternère (3,0 km)\nCorbère (3,2 km)\nCasefabre (3,4 km)\nCorbère-les-Cabanes (4,4 km)\nCamélas (5,2 km)\nRodès (5,3 km)


Udaleku irekietan zaintza zerbitzua | Jardun Euskara Elkartea\nUdaleku irekietan zaintza zerbitzua\nBergarako Udalak antolatzen dituen uztaileko udaleku irekiak Jardun euskara elkarteak kudeatuko ditu aurten ere. Euskarazko aisialdi hezitzaileaz gozatzeko aukera ezin hobea izango da.\nAurten lehenengo aldiz, 3 edo 4 asteko udalekuak aukeratu ahalko dira. 3 astekoak uztailaren 1etik 22ra izango dira eta 4 astekoak uztailaren 1etik 29ra.\n2004-2013 urte bitartean jaio eta Bergaran erroldatutako haurrek parte hartu ahal izango dute.\nIzen ematea, apirilaren 25etik maiatzaren 13ra bitartean egin beharko da liburutegian edo www.bergara.eus web gunean, Udalekuak atalean.\nAURTENGO BERRIKUNTZA – ZAINTZA ZERBITZUA\nUdalekuen ordutegia 10:00etatik 13:00era izango da. Baina aurten, familien beharretara hobeto egokitzeko asmoz, Jardunek zaintza zerbitzua eskainiko du 8:30etatik 10:00etara bitartean San Martin Agirre ikastetxeko eraikin berrian.\nZaintzarako izen ematea apirilaren 25etik maiatzaren 13ra bitartea egin beharko da Jardunen (kultur etxean). Zaintzarako izen ematea asteka egin ahalko da, familia bakoitzaren beharren arabera.\nZaintza zerbitzua eskaintzeko 30 haurreko gutxieneko kopurua egon beharko da.


Hiru egun geroago, Crispin Soares botikariarekin izandako solasaldi intimo batean, alienistak bere bihotzaren misterioa azaldu zuen.\n— Karitatea, Soares jauna, benetan sartzen da nire eginbidean; baina gozagarri bezala sartzen da, gauzen gatzaren gisa, horrela ulertzen baitut nik San Pablok Korintoarrei esandakoa: «Ezagutu ahal den guztia ezagutuz ere, karitaterik ez badut, ez naiz ezer/ Nire Etxe Orlegiaren lan honetan, garrantzitsuena zoramena eta bere maila ezberdinak sakonki ikertzea da; kasuak sailkatzea, eta, azkenik, arazoaren sorburua eta sendabide orokorra aurkitzea. Hau da nire bihotzaren misterioa. Honekin gizarteari zerbitzu ederra egiten diodalakoan nago.\n— Berebiziko zerbitzua —zuzendu zuen botikariak.\n— Eritegirik gabe —jarraitu zuen alienistak—, ezer gutxi egin nezake; horrek nire ikasketetarako arlo askoz zabalagoa eskaintzen dit.\n— Askoz zabalagoa —gehitu zuen besteak.\nEta arrazoi zuen. Inguruko hiri eta auzune guztietatik barra-barra zetozen eroak Etxe Orlegira: suminkorrak, mantsoak, monomaniakoak; izpirituaren deseredatuen familia osoa. Lau hilabete geroago, Etxe Orlegiak herri batek adina jende zuen. Ez ziren hasierako gelatxoak aski izan. Beste hogeita hamazazpiko galeria bat erastea agindu zen. Aita Lopesek aitortu zuen ez zitzaiola munduan hainbeste ero egon zatekeenik sekula bururatu, eta are gutxiago zenbait kasuren ulertezina. Horra, kasu, egunero, bazkal ondoan, tropo, antitesi eta apostrofoez apainduta, eta —bai grekoz, bai latinez— Zizeron, Apuleio eta Tertulianoren aipuz zipriztindutako hitzaldi akademikoa botatzen zuen mutil ezjakin eta arruntarena. Apaizak ezin zuen hura sinetsi. Nola? Berak hiru hilabete lehenago kalean pilotan jokatzen ikusi zuen mutikoa!\n— Ez diot ezetz esaten —erantzun zion alienistak—, baina egia berorrek dakusana da. Egunero gertatzen da.\n— Nik neronek ere —ekin zion apaizak— Babeleko Dorrean gertatutako hizkuntz nahaste-borrastearen bidez soilik uler dezaket, Eskriturak kontatzen digunaren arabera; beharbada baliteke antzina nahastutako hizkuntzak orain erraz aldatzea, burua bere senetik irteten denean...\n— Hori izan daiteke, hain zuzen ere, arazoaren esplikazio dibinoa —amore eman zion alienistak une batez hausnartu ondoren—; baina zientzia eta giza mailako arrazoiren bat izatea ere ez da ezinezkoa, eta horretan dihardut...\n— Baliteke hala izatea, eta urduri naiz. Halakorik!\nAmodioz erotutakoak hiruzpalau ziren, baina horietatik bi soilik ziren harrigarriak, beren zoramen apartarengatik. Lehenengoak, Falcón izeneko bat, hogeita bost urtetako mutila, artizartzat zeukan bere burua, besoak ireki eta hankak luzatzen zituen errainuen itxura nolabait ematearren, eta ordu luzeak pasatzen zituen horrela, ea eguzkia sortu zen galdezka, bera erretiratzeko. Bestea beti, beti, beti, egongelen edo patioaren inguruan zebilen, korridoreetan barna, munduko azken mugaren bila. Bere emazteak kakanarru bati segitzeko utzi zuen, gizagaixoa. Ihesaren berri izan bezain laster, haga lodi eta sendo bat hartu, eta haien arrastoaren atzetik abiatu zen. Bi ordu geroago aurkitu zituen aintzira baten ertzean. Krudelkeria finena erabiliz akabatu zituen.\nJelosia ase zen, baina mendekatzailea txoratuta zegoen. Eta orduan piztu zitzaion iheslarien bila munduko azken mugara joateko grina hura.\nHandinahi grinak ordezkari xelebreak zituen. Xelebreena gizagaixo bat zen, traje saltzaile baten semea, inorengana begiratu gabe bere genealogia osoa ormei kontatzen ziena. Honako hau zen:\n— Jaungoikoak arrautza bat errun zuen; arrautzak ezpata sortarazi zuen; ezpatak David sortu zuen; Davidek purpura sortu zuen; purpurak dukea sortu zuen; dukeak markesa sortu zuen; markesak kondea sortu zuen, ni neu naizena.\nKoskorreko bat jotzen zion bere buruari, behatzak klaskatzen zituen, eta bospasei aldiz segidan erretolika bera errepikatzen zuen:\n— Jaungoikoak arrautza bat errun zuen; arrautzak... eta abar.\nTankera bereko beste bat, bere burua Erregeren maiordomotzat hartzen zuen eskribaua zen; bestea idiak edonori banatzeko mania zeukan Minaseko itzain bat; bati hirurehun abelburu, besteri seiehun, mila eta berrehun beste bati... eta ez zuen behin ere bukatzen.\nEz dut erlijiozko monomania kasuez hitz egingo; aipatu, soilik, Juan de Dios zeritzan tipo batek orain Juan jainkoa zela zioela, eta bera jauresten zuenari zeruetako erreinua agintzen zion, eta infernuko oinazeak beste guztiei; eta honen ondoren, Garcia lizentziatua, ezer esaten ez zuena, zeren eta hitz bakar bat esaten bazuen, hainbestekoa zen Jainkoagandik jasotako boterea, egun hartan izar guztiak zerutik askatu, eta lurra kiskaliko zutela uste baitzuen.\nHorrela idazten zuen Garcia lizentziatuak, alienistak —karitatez baino gehiago, interes zientifikoak bultzatuta— eman erazten zion paperean.\nIzan ere, alienistaren pazientzia Etxe Orlegian ostatu hartu zuten mania guztiak baino handiagoa zen, benetan; guztiz harrigarria. Simon Bacamartek administrazio pertsonala antolatzeari ekin zion; eta, Crispin Soares botikariari ideia hau onartuz, bi iloba onartu zizkion, aldi berean; eta azken hauei —berak eman zien eta Udalak onartua zuen erregelamendua bete zedin— janari eta arropen banaketaz, eta baita kontabilitateaz, eta abarrez ere, ardura zitezen agindu zien. Bere lanbidean soilik jarduteko egin zezakeen gauzarik hoberena zen.\n— Etxe Orlegia —esan zion apaizari— gobernu lurtarra eta gobernu izpirituala dituen mundu baten antzeko zerbait da orain.\nEta aita Lopesek hitz-joko horri barre eginez, honako hau gehitu zion —berak ere txantxa bat egitearren—:\n—Lasai, lasai, Aita Santuari salaraziko zaitut eta.\nAdministraziotik kanpo geratu zenean, alienistak gaixoen sailkapen zabal bat egiteari ekin zion. Lehendabizi bi mota orokorretan banatu zituen: gaiztoak eta otzanak. Hortik azpi-motetara pasa zen: monomaniak, eldarnioak, era guztietako haluzinazioak. Hau eginik, etengabeko ikerketa sakonari ekin zion: ero bakoitzaren ohiturak aztertzen zituen, eroaldiak, ezinikusiak, begikotasunak, hitzak, keinuak, joerak. Gaixoen bizitzak arakatzen zituen, bizibidea, ohiturak, agerkunde morbidoaren zertzeladak, haurtzaro eta gaztaroko ezbeharrak, beste gaixotasun motak, famili antezedenteak... korrejidore kontzientziatsuenak egingo ez lukeen bezalako ikerketa, azken finean.\nEta egunero oharpen berri bat, aurkikunde interesgarri bat edo aparteko fenomeno bat apuntatzen zuen. Aldi berean, errejimen hoberena, botika osagarriak, sendatzeko eta arintzeko baliabide onenak ikertzen zituen; ez bakarrik bere arabiar maiteen liburuetan zetozenak, baizik eta baita zuhurtasunez eta pazientziaz baliatuz berak aurkitzen zituenak ere. Baina lan guzti honek denboraren parterik onena eta zabalena kentzen zion. Ez zuen ia jaten, ezta lorik egiten ere; eta jaten ari zenean ere, lanean arituko balitz bezala zen, zeren eta, antzinako testu bat kontsultatzen zuela, arazo batez hausnartzen ari zela, sarritan afari osoa Evarista andreari tutik ere esan gabe pasatzen zuen.


Erabili Arroparako desinfektatzailea garbigailuan - Mercadona\nBadakizu nola desinfekta dezakezun arropa garbigailuan? Garai honetan, arropa erabat desinfektatu behar duzu, ohiko garbiketaz harago, germen-mota guztiak kentzen direla bermatzeko. Gure Arroparako likido desinfektatzailearekin oso erraza da. Detergentearen osagarri gisa erabiltzen da.\nArroparako likido desinfektatzailea erabiltzearen abantailak\nIkusi zer abantaila dituen produktu desinfektatzaile hau garbigailuan erabiltzeak:\nProduktu honekin, garbigailua tenperatura altuan jarri beharrik gabe desinfekta dezakezu arropa.\nBakterioak ezabatzen ditu.\nUsain txarrak kentzen ditu.\nPerfumatua denez, usain atsegina uzten du arropan.\nArropa zurirako eta koloredunetarako balio du.\nEdozein arropa- eta ehun-motatarako balio du.\nBera bakarrik edo ohiko leungarriarekin erabil daiteke, eta garbigailuan dagokion garbiketa-zikloa programatu.\nProduktu honekin arropa desinfektatzeko eman beharreko pausoak:\n1. Jarri detergentea dagokion kutxatilan.\n2. Jarri 3 tapoi arroparako likido desinfektatzaile, leungarriaren kutxatilan.\n3. Jarri martxan garbigailua ohiko garbiketa-zikloarekin.\nMota guztietako objektu eta gainazalak garbitzeko, ezagutu gure Bosque Verderen Garbiketarako % 70eko alkohol garbigarri perfumatua.\nEtxeko eta etxetik kanpoko garbiketa- eta higiene-gida


Sarraskia boikotaz gelditu beharra\nSarraskia boikotaz gelditu beharra –\nIragan martxoaren 30ean, Palestinako Lurraren Egunaren ospakizunekin batera, palestinarrek “Itzulerako Martxa Erraldoia” izeneko kanpainia jarri zuten abian. Protesta-ibilaldi hori ekimen herrikoi asanbleario batek bultzatu zuen, gerora fakzio politiko ezberdinek ekimenaren protagonismoa bereganatu badute ere.\nMobilizazioen helburua jaioterrira bueltatzeko eskubidea aldarrikatzea zen, halaxe onartzen baitie errefuxiatu palestinarrei NBEaren 194. ebazpenak. Gazan hamarnaka mila lagunek egin zuten bat protestaldiekin, eta lurralde okupatuekiko mugako marra berdera iritsitakoan, armada okupatzailearen frakotiratzaileen eraso indiskriminatua pairatu zuten. Erasotzaileek ordura arte erabili gabeko munizio mota suntsitzaile berria baliatu zuten, gainera. Sarraskiaren emaitza 18 hildako eta 1000 zauritutik gora izan zen. Handik astebetera, armada sionistak beste triskantza bat burutu zuen armarik gabeko manifestarien kontra, eta 32ra iritsi zen hildakoen kopurua eta 2500era zaurituena. Astebete geroago 34 hildakora eta 3000tik gora zauritura heldu zen biktima kopurua. Eta itxura guztien arabera horrelaxe jarraituko du, ostiraletik ostiralera, datorren maiatzaren 15era arte, behintzat; izan ere; orduantxe oroitzen baitute palestinarrek Al Nakba eguna, mugimendu sionistak Palestinako lurretan Israelgo estatua alde bakarrez aldarrikatu zueneko 70. urteurrena; eta horixe baita Donald Trumpek Jerusalemeko AEBen enbaxada inauguratzeko aukeratutako zorigaiztoko eguna. Okupazio ejerzitoa, gainera, inpunitate osoz jokatzen duela dakienez, kazetariei ere oldartu zitzaien. Tiroketan Yaser Murtaja kazetari gazatarra erail zuten, prentsako identifikazioa agerian bazeraman ere; eta beste hamarnaka zauritu.\nPatuaren kapritxo makabroak direla-eta, astebete lehenago, eta Maccabi eta Baskoniaren arteko saski baloi partidaren atarian, Israelen aurkako BDZ kanpainari atxikitako Gasteizko taldeak eskakizun xume bat eraman zuen hango Udal Batzarrera: Udalak berma zezala hiritarrek esparru publikoetan aldarrikapen zilegi eta legezkoak egiteko duten eskubidea, baita Israelgo ordezkarien kontrako boikota aldarrikatzeko eskubidea ere. PNV, PSE eta PPk uko egin zioten gasteiztarren adierazpen askatasuna bermatzeko eskakizunari. Errefuxatutako testuak, halaber, galdegiten zion Udalbatzari gaitzes zitzala Israelek burututako nazioarteko legediaren urraketak eta Tel Aviveko klubak urraketa horiei emandako sostengua. Horri ere ezetz esan zioten. Gasteizko mozioa emendatu zuen zinegotzi jeltzaletako batek argudiatu zuen bere ezetza esanez Giza Eskubideen aldeko nazioarteko kanpainiak ez direla Udalaren ardura. Baina historiak erakutsi digu, Hego Afrikako apartheid erregimenaren aurkako kanpainian gertatu zen bezala, boikot ekimen global batek bere xedea lortuko badu, Giza Eskubideekin kezkatutako eragile guztien konpromisoa behar duela, nazioarteko erakundeetatik hasita azken udaleraino, baita gizarte zibil solidarioarena ere.\nIsrael eta haren ordezkarien aurkako boikota, beraz, ez da soilik legala eta zilegia; beharrezkoa ere bada; egunen batean armarik gabeko manifestariak eta kazetariak inongo kupidarik gabe tirokatu eta erailtzen dituen apartheid erregimen ankerra bertan behera erortzen ikus dezagun.\nboikota, Gaza, Israel, israeli boikot, Maccabi, Palestina, Sarraskia boikotaz gelditu beharra\nZizur: Euskararen Ordenantza bete beharrik ez\n2 pentsamendu “Sarraskia boikotaz gelditu beharra”-ri buruz\neuskaldun bat 2018-04-23 23:01\n“Terrorista” hitzaren erabilera maltzurra Israel-Palestina aferan ezin hobeto azaltzen da. Artikuluan aipatzen dituzun hildakoez gain egun hauetako albisteetan irakurri dut Malasian ingeniari palestinar bat etxetik irtetean gerturatu zaizkion bi motorzalek tirokatuta erail dutela. Baina horrelakoak ia egunero ari dira egiten. Nire teoriak dio, gaizki dagoena, txarra dena, denborarekin desagertu egiten dela. Denbora gehiago edo gutxiago beharko da, baina azkenean desagertu egiten da, eta “estatu” honi ere iritsiko zaio eguna, ez dut zalantzarik. Baina aitortu behar da baita ere hauek antolatzeko eta gauzak fundamentuz egiteko duten gaitasuna. Dirua dutela esango du batek baino gehiagok baina ez da hori; makina batek diruarekin ere ez lukete ezer egingo, tartean euskaldunak. Beraz, badugu zer ikasia beraiengandik.\nPello Eizagirre 2018-04-23 23:50\nCarles Puigdemontek – Kataluniako legezko lehendakaria- hilaren 19an zoriondu zion Israeli 70. Independentzia urtemuagatik, hala nola egutegi juduaren arabera betetzen direlako -esandako urtemuga- ez beste egutegietan, ostera, non maiatzian izango da. Orduko aldebakarrean lortutako independentzia, hain zuzen, Kataluniaren antza.\n“Congratulations Israel on the 70th anniversary of your Independence. Your struggle against adversity and your spirit of self-sacrifice has gained our respect in Catalonia.” Carles Puigdemont.


Ereintza Elkarteak Gabon Abesti Sariketaren lehen urteetako argazkiak eskatu dizkie herritarrei, prestatzen ari den argitalpena osatzeko | Herribizia\nEreintza Elkarteak Gabon Abesti Sariketako Brillantezko Ezteiak ospatuko ditu datorren Eguberrian, 75. edizioa izango baita.\nEfemeride hori ospatzeko, besteak beste, Ereintzaren asmoa da liburuxka xume bat argitaratzea. Bertan jasoko dituzte ibilbide luze horretan izan diren gertaera garrantzitsuenak, palmaresa, bitxikeriak eta argazki zaharr zein berriak.\nHori dela eta, lehiaketaren lehenengo urteetako, zehazki, 1946tik 1980ra, argazkiak gordetzen dituzten guztiei dei egiten die Ereintzak lehiaketaren argazkiak edo informazio interesgarriren bat aurkez ditzaten ondoren jendaurrean erakutsi ahal izateko.\nArgazkiok Eresbil Musikaren Artxiboan aurkez daitezke 9:00tatik 17:00tara. Bertan eskaneatu eta berehala itzuliko dituzte. ereintza@ereintza.com helbidera ere bidal daitezke, ahal dela Wetransfer bidez. Entregatzeko azken eguna urriaren 31 izango da.


Mendiko behatokia | Pello Zabala\n2013(e)ko urriaren 4a\nBiharko Tenporen berri eman nizuen lehengoan. Urriak 5 dituenean, urteko Tenpora-egun bakarra ospatzen dugula, alegia, argitu genuen, orduan. Baina, horren bezperan, gure Asisko santu ttiki ta handiaren eguna dugunez, eta gaur, hain zuzen Erromako Gotzain Francecoren bisita han bertan\nba, bueno, gaur Azken Puntuan utzi dudan kontu pare bat damaizuet hemen, zorretan sentitzen bainaiz, Aitaren festa ospatu eta gero, zorretan, ezer esan ezean. Honela nion:\nAsisen jaioa duela 8 mende pasa. Halaxe, Pedro Bernardone ehun-saltzailearen semea. Aski estimatua, duela 800 urte, 32 urteko gaztea genuen, Umbriako herrietan barna, sorkari guztiak anai-arreba zituelaka, behartsuei lagutzen zebilena. Atzoko egunez, duela 787 urte hil zen, arreba lurraren gainean larrugorri luze etzanda, arreba heriotzari gorazarre eginez. Gizaki denentzat eta naturako izaki guztiekin kantuan bizitzen asmatu zuen gizaseme pobrea ta beharrean ohitua: 45 urte gaztetan ahitu ta zahartua.\nAsisen izango da orain beste Frantzisko Erromako Gotzaina. Goizeko zortzietarako, Asisko Instituto Serafikoan ahalmen urriko umeengana du bere lehen bisita.\nUdazken sartuberriko sasoi hau beti izan da, giroaren eta uztaren martxarekin lotzen erraza. Euskaldunok liñoaren garaiko esaeratxoa daukagu Asiskoari lotua: Aita San Frantzisko, liñoa orri biko.\nAskoz iturri irekiagoa gorde izan dute kastela aldeko laborarien artean.\n– La otoñada más segura, San Francisco la inaugura.\nBaina bada beste konturik dakarrenik ere, eta famatua bilakatu da gure Aitaren kordoi zuriaren kazkarrekoa:\n– El cordonazo de San Francisco, por tierra y por mar se ha de notar. Sasoi honetan baibaitaki giroak bere ostikotxorik ematen ere, huraxe ‘el cordonazo’.\nUztaren gusto onaren akordurik ere bada: sasoi honetako piku gozoekin, hainbat sagar genero ahogozodunekin, marrubi ta beste, nor ez akordatuko?:\n– Por San Francisco no hay fruto que no sea rico.\nEta hazia ereitearekin goiz enpeñatu direnak ere badira nonbait:\n– A sembrar por San Francisco, aunque sea en un risco.\nEguna laburtzen doana erreparatu duenik ere bada: San Francisco trae la vela y San José se la lleva.Noski, farola eta argizaria piztu behar zireneko arrats ilunetaz akordatu da. Eta horrela, bi santuen artean, bost hilabete eta erdiko negu-luzeroa seinalatu digute…\n2013(e)ko urriaren 2a\n– Benga, baek ordue ta\n– Aireari begietara begiratzeaz jadun ginduan atzo, ezta? Ba, halaxe ikasitako eskola ta eskarmentua zeukak ‘koarta-tenporei’ buruz gure baserrietan eta artzaiek mendian ikasi dutenak: horixe izan duk horien meteorologia eskola. Ta lezioa ikastekotan, atzo esana: aireari begietara begiratzen saiatu!\nAirearen misterioak mendi-muiñoetatik batzutan, eguterako soroetatik bestetan, edo sasoitsu honetatik aurrera juxtu, garoa biltzen, nahiz ardibila laiotzetara joandakoan\nauskalo zenbatetan eta zein gunetatik baina, erreparatu haiek beti aire garden zehargiari. Baita laino ta hodeien mundua ere: zenbat misterio duten beren baitan, ibilian baitabiltz, sortzen, birsortzen eta desegiten, haize batek edo bestek eraginda, beheko beroa eta mendi kaxkoetako hotzagoak lagunduta\nEta laino-lainoxka eta hodeixkei begira, haizeari antzematen ikasi zioten. Eta haize horien eraginez, langar, euri eta ixurkin bakoitzari ere nondik-norakoak antzemanik beren portaerak ezagutzen\nEta eskola horretako apunteak, hortxe zeuzkeagu beste inon baino ugariago: zientoka atsotitz, erranairu eta esaera zahar, eguraldi punttei dagozkienak. Eta noski, esaera zaharrok muestrario ditugula, animaliatxo eta landareen portaerak ere hortxe, erreparaturikoa leziotan bilduz.\n– Bai, benetan bazeok alorrik pranko..\n– Ta ‘koarta-tenpora’ hitzak zesanai du\nlau aldiz, lauarrenez?, eo\n– Aber. Goazen despazio ta patxadan. ‘Koarta’ horrek latinaren garaietara garamatzak. Mende haietan, ez diat esaten urte haietan, gertu bailegoan\nmende haietan, gure baserritarrak, ziur nagok horretan, beste festa ta ospakizunetara baino txintxoago joaten zirela ‘koarta-tenpora’hauetara, beren barruti eta soroetarako ‘goiko laguntza’ zutelako. Baina, jakin behar noiz ziren: ez baitzen orduan egutegirik; Arantzazukoak berak 67 zaramatzak gure artean. ZaharrenetakoaCalendario Zaragozano deitua duk, eta hori ere 1840an hasitakoa, eta auskalo noraino iristen ta zabaltzen zen bere salmenta\nOrduan, data horiek jakiteko, Elizak urte hasiera aprobetxatuz, Errege egunean, kristau gehien juntatzen zelako inguru horretan, han ematen zian urteko ospakizunen berri: Pazkoaren data urtero aldatzen baita, eta bere ondorengo gainerako festak haren segidan. Eta horiek emateaz gainera, urtean zuen garrantziagatik, han botatzen zien “Feria koarta tenporum erit\n” eta hilabetea eta data zetorrean hor. Hala Garizuman, Pentekoste ondorean, Iraileko Gurutze ondorengo asteazkenean eta Eguberri aurrekoan. Ondo gogoan hartuko zitean, eta hartaraxe ohitu zituan baserrian. Feria deitzen zioteken astebarruko egunari. Igandea huen asteko lehen eguna, astelehena ‘feria secunda’, asteartea ‘feria tertia’, eta asteazkena ‘feria cuarta’ temporum: “tenporetako asteazkena” data horretantxe izanen dela, aipatu hilabeteko zenbaki datatu horretan, halaxe seinalatuko bailuan\n– Feria oi bai rraroa eitten nei\nazienden zeoze ote zen eo\n– Ta oi, ordun, erdiaro ingurutik eo\n– Ba, bai. Igandeko meza, urte hilara luzean, larunbat gauean, gauerdibidean ospatu baitzuten. Halaxe koarta-tenporetako larunbatean ere. Hortik gure baserritarren hiruhilabeteroko juntadizo inportanteena: auskalo nola trukatuko zituzten ordurarteko hiru hilabete haietako laborearen gorabeherak, giroaren laguntza edo kamutsaldia, euri ta bustiaren egu-berdatea edo laguntza apartekoa, edo\nauskalo. Nolanahi ere, hortxe biltzen zutenez, hiru hilabete ta urtaro osorako iragarpena, atento eta erreparo xorrotxean ibili behar. Eta halaxe elkar animatu ere\nhalaxe hiru hilabetero, larunbat gaueko tertulia haietan, norgehiagoka berexiak beren arteko azierto meteorologikoetan\n2013(e)ko urriaren 1a\n–\tJoe, Pello, Goienan\n2013(e)ko irailaren 30a\n–\tTa, oain ze ospatzen da\nCategories ekomaitea2 Comments\n2013(e)ko irailaren 29a\nTenporak, bai! (3)\n–\tHi, zer gehio dio Euskalmet-eko mezuak?\n–\tBa, nola saiatu diren lanean, iragarpen epe luzekoen enpe\n2013(e)ko irailaren 26a\nTenporak, bai! (2)\nHaiek barreak eta haiek burlak, benetako tronpajotzeak, ermanotako batek, goiko salatik, Deia egunkariaren orrialdean honakoa topatu eta geure artera itzuliz, hantxe irakurri zigunean:\nEuskalmet, se ha reafirmado en su postura de no realizar pron\n2013(e)ko irailaren 25a\nGure gosarittikiak, gehitxotan, tamalez, eguneroko kontu baino gehiago, eguneroko arazo erdi-politiko erdi-sozial horietan katramilatzen dira. Galantak azaltzen dira, eta entzuten, kopago eta gainerako diru-ateratzaile diren kontu eta arazo horiekin.\nBaina, aste honetan, noski, koarta-tenporen bistadizoak ere, erreparatzera beartzen bainituen nire ermano finenak, eman digute zeresanik eta zer kontatu ta zer kantaturik.\nBihartik aurrera, nekatzen ez banaiz, botako ditut ateraldi bezainbat, atera-beharreko suertatu diren kontu batzutako batzuk, denak ez dago ateralditara ekartzerik eta\nCategories arotenplea1 Comment\nSolas koloreanitza genuen gaur goizean: atzoko jende bariopintoak, asteburuko margo-lehiaketa, datorren astebururako mendi-txirrindularien bi eguneko ibilaldi aldapatsua\n2013(e)ko irailaren 17a\nGaurko egunak abiatzen zuen gure ikasturtea. Irailak 17, gure aita Frantziskok (Asiskoak) Alverna mendian Jesusen gurutzeko zauriak bizi-bizi jaso zitueneko eguna ospatzen baitugu frantziskotarrok.\nKurtsoaldirik ezin hasi orain: Arantzazuko Seminarioa itxi ta utzi genuela, 20 urte pasa badira ta. Nik, nire kurtsoaldi partikularrari lotzeko aprobetxatu nahi nuke, nire lantxoak eten luzetxoa eta nagialdi alferkeriazkoa (40 egunekoa) izan baitu; luzetxo, aukeran


Ander Rodriguez: "Borroka soziala eta instituzionala arrakastaz uztartu ditugu" - Debagoiena - Goiena.eus\nEneko Azkarate 2015-06-27 07:00\nAlternatiba alderdiak izan du Foru Aldundian gizarte politiken ardura eta saila zuzentzekoa Ander Rodriguez arrasatearrak. Pozik doa lau urteotan egindako "ikastaro trinkoa" eta gauzak aldatzeko egindako ahalegina direla-eta. Historia ikasketak berreskuratuko ditu unibertsitatean.\nAnder, politikan, herrigintzan, Udal mailan, behinik behin, aritua zinen, Arrasateko Udalean zinegotzi, Udal gobernuan ere bai… Espero zenuena aurkitu duzu Diputazioan?\nAurreko agintaldian batzarkide izan nintzen, Ezker batuarekin lehen aldiz eta Alternatibarekin amaieran. Ezagutzen nituen batzar nagusiak. Gutxiago Diputazioa. Geldoa da administrazioa et zailtasunak izan ditugu gauzak aldatzeko. Ez teknikarien partetik, gehiago administrazioaren izaerarengatik.\nIkasgai ona izan da lau urte hauetako esperientzia kudeaketan?\nBai, ikastaro trinko bat izan da. Arrasateko Udalean Udal gobernuan izana nintzen, Lakuntzarekin eta Galparsororekin, baina ezberdina izan da. Eta erdi ikasita etorri behar zara, ze lehen momentutik erabakiak hartzera behartuta zaude. Uztailaren 1ean sartu nintzen eta sartu eta berehala, departamentuko buruak esan zidan 30 milioi euro falta zirela departamentuak urtea amaitzeko. Aurkitu genituen beste departamentu batzuetan eta lortu genuen dirua, bereziki, gizarte politiketan murrizketak saihesteko edota egoitzetako plazak ez murrizteko.\nEgindakotik edo hartutako erabakien artetik zerekin geratuko zinateke?\nMendekotasuna duten pertsonek eta haien zaintzaileen egoera hobetzeko hartu ditugun erabakiak azpimarratuko nituzke, bereziki, Espainiak ezarritako murrizketak ez ditugulako aplikatu Mendekotasun Legean.\nGipuzkoako jendartea solidarioagoa eta berdintsuagoa da orain, duela lau urte baino?\nGustatuko litzaidake baietz esatea, baina datuek bestelakoa diote. Badira ezberdintasun bertikalak eta horizontalak. Bertikalei dagokienez, saiatu gara e¡desberdintasunak leuntzen, baina areagotu egin dira Gipuzkoan. Ez ditugu hainbat eskuduntza egoera horri aurre egiteko. Agintaldiko lehen bi urteetan erabaki batzuk hartu genituen, baina EAJ, PSE-EE eta PPk bat egin zuten gure proposamen fiskalak atzera botatzeko. Bestetik, ezberdintasun horizontalak ere badira, emakumezko eta gizonezkoen arteko ezberdintasunak eta hor aurrerapausoak eman ditugu. Oro har, esan behar dut, halere, gipuzkoarrok gaur egun duela lau urte baino eskubide sozial gehiago dauzkagula.\nHorren jakitun bagara?\nGure gabezia izan da pedagogia politikoa ez egitea. Ezkerrak azken 30 urteotan izan duen arazoa da.\nHasier Arraiz Sortuko presidenteak aitortu du, akaso, azkarregi joan nahi izan duzuela. Ados zaude?\nEz da abiadura kontua izan. Hanka sartze nabarmena izan dugu. Nahastu ditugu hegemonia instituzionala eta soziala. Lehenengoa bageneukan, baina ez bigarrena. Gobernuaren beharrei aurre egiteko kalea, hein batean, albo batera utzi dugu. Hori errekuperatu behar dugu eta erakundeetan egoteaz gain kalean ere lan egin behar dugu.\nUrteak daramatzazu herrigintzan, politikan, Udal mailan, Diputazioan… Orain, ostera, erakundeetatik kanpo… Aurrerantzean, ze egingo duzu? Nora zoaz?\nIkasi. Historiako karrera amaitu nahiko nuke. 17 urte nituela, ikasleen sindikatuan sartu nintzen unibertsitatean eta harrezkero politikan edo erakundeen kudeaketan jardun dut. Aurrerantzean gehiago eskainiko diot espazio pertsonalari.\nAlternatiba da EH Bildu koalizioko alderdirik txikiena. Desitxuratuta geratu da koalizioaren barruan?\nGure ekarpena kualitatiboa izan da. Gobernuan pisuzko ardurak izan ditugu eta ekarpen garrantzitsua egin dugu. EH Bildu koalizio poliedrikoa da eta horren hertz bat Alternatiba da.\nZerga politika, IBIaren errekargua, kooperatibisten zerga, hiri hondakinak… Horrek guztiak zerikusia izan du azken emaitzan?\nKooperatibisten zerga ez aplikatzea arauen kontra egitea zen eta erakunde publiko batek ezin ditu arauak urratu. Kooperatibistan Arrasaten eta Bergaran badira, baina baita Oñatin ere. Eta Oñatin EH Bilduk irabazi du berriro. Beste gako batzuk daude. Gure proiektua ondo azaldu behar dugu kalean. Edozelan ere gizakiak gara eta hanka sartzeak egin ditzakegu. Egin ditugu eta aldatu beharrekoak aldatu beharko ditugu.\nMartin Garitanok liburua idatziko du Diputazioko lau urteotako esperientzia kontatuz. Zuk?\nEz, ez, Garitanok dituen dohainak ez ditut idazketarako. Hari utziko diot zeregin hori, baina beldur apur bat ematen diot. Anekdotaz josita egongo dela imajinatzen dut, hortaz… Ea zer kontatzen duen…\nZein izango da hartuko duzun azken erabakia?\n2,6 milioi euroko partida onartuko dugu egoitzetako milaka langileren lan baldintzak hobetzeko.\nHartutako zein erabakirekin zaude bereziki harro?\nEgoitzetako langileen lan baldintzen oreka horiek errotik aldatu ditugu. Borroka soziala eta instituzionala uztartu ditugu eta arrakastatsua gertatu da.\nBizi ohiturak aldatu dituzue azken lau urteotan?\nEz, garraio publikoa hartzen dut egunero, astialdian futbolean aritzean dut gustuko, lagunekin ibiltzea. Niretako denbora gehiago izango dut, ikasteko eta irakurtzeko, batik bat. Ordu asko eman ditut Diputazioan, lehen ordutik gauera bitartea, astelehenetik domekara ordutegi jakin barik. Erakundeetara etorri gara gauzak aldatzera eta ordu piloa eman dugu, lan handia egin dugu.\nEz dizu pena ematen hasitako lanari jarraipena emateko aukerarik ez izateak?\nLau urte baino gehiago behar dira gauzak aldatzeko, egia da. Hauteskunde biharamunean taldearekin batzartu nintzenean, jendea ez zegoen bere etorkizunagatik kezkatuta. Kezka zen hasitako proiektuak ze norabide hartuko zuten. Horrek harri sentiarazten zaitu. Atzerapausoak emateko arrisku nabarmenak daude, jakina. Dena den argi geratu da gauza batzuk alda daitezkeela, azkeneko hamarkadetan sinistu arazi badigute ere ezinezkoa zela.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Instalazioa eta mantenimendua (Lanbide Arloa)" topic_facet:"Lanbide Heziketa" topic_facet:"Instalazio domotikoen eta automatikoen konfigurazioa (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Instalazioa eta mantenimendua (Lanbide Arloa) Proposatutako gaia: Lanbide Heziketa Proposatutako gaia: Instalazio domotikoen eta automatikoen konfigurazioa (Modulua)\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Lemoako Udala - Ayuntamiento\nOngi etorri guztioi Lemoako Udalaren webgunera, non gure herriari buruzko eta Udal jardueren inguruko informazio zabala aurkituko duzuen. Izan ere, horixe da www.lemoa.net gunearen asmo nagusia, lemoaztarrei zein bisitariei ahalik eta informazio zein zerbitzurik zabalena eskaintzea.\nAurrera begira, webguneak zerbitzu osatuagoa eskaini ahal izateko lanean ari gara, hainbat tramite sarearen bidez burutu ahal izateko aukerak aztertzen. Pausoz pauso jarraituko dugu orri hau hobetzen eta komunikaziorako bideak indartzen.\nAzken batean, Lemoa ezagutzera ematea eta aldi berean lemoaztarrei ahalik eta zerbitzurik egokiena eskaintzea da www.lemoa.net webgunearen helburua, horretarako tresna egokia dela uste dugulako.\nAlkatea, Saioa Elejabarrieta Amorrortu\nTfnoak.: 946 313 005\nFaxa: 946 314 322


Pribatutasun Politika – Orainari Irakasten\n1. ATALA – ZER EGITEN DUGU ZURE INFORMAZIOAREKIN?\nGure dendan zerbait erosten duzunean, erosketa eta salmenta prozesuaren barruan, ematen diguzun informazio pertsonala biltzen dugu, hala nola izena, helbidea eta posta elektronikoa.\nGure dendan arakatzen duzunean, automatikoki zure ordenagailuaren Interneteko protokoloaren (IP) helbidea ere jasotzen dugu zure arakatzailea eta sistema eragilea ezagutzen lagunduko digun informazioa emateko.\nPosta elektronikoa merkaturatzea (hala badagokio): zure baimenarekin, gure dendari, produktu berriei eta bestelako eguneratzeei buruzko mezu elektronikoak bidal ditzakegu.\n2. ATALA – BAIMENA\nTransakzio bat burutzeko, zure kreditu txartela egiaztatzeko, eskaera bat sortzeko, bidalketa bat antolatzeko edo itzulketa egiteko zure informazio pertsonala ematen diguzunean, arrazoi zehatz horregatik soilik bilketa eta erabilera onartzen duzula esan nahi dugu.\nZure informazio pertsonala bigarren arrazoi batengatik eskatzen badugu, marketina adibidez, zuzenean zure baimen espresua eskatuko dizugu edo ukatzeko aukera emango dizugu.\nOnartu ondoren iritzia aldatzen baduzu, zure baimena kendu dezakezu zurekin harremanetan jartzeko, zure informazioa biltzeko, erabiltzeko edo ezagutzera emateko, noiznahi, gurekin harremanetan jarriz orainariirakasten@gmail.com\n3. ATALA – DIBULGAZIOA\nLegeak hala eskatzen badu edo gure Zerbitzu Baldintzak urratzen badituzu, zure informazio pertsonala eman dezakegu.\n4. ATALA – EROSI\nGure denda Shopify Inc. enpresak ostatatzen du. Gure produktuak eta zerbitzuak zuretzako saltzea ahalbidetzen duen lineako merkataritza elektronikoko plataforma eskaintzen digute.\nZure datuak Shopify-ren datuen biltegiratzearen, datu-baseen eta Shopify aplikazio orokorraren bidez gordetzen dira. Zure datuak suebaki baten atzean dagoen zerbitzari seguru batean gordetzen dira.\nErosketa osatzeko ordainketa zuzeneko pasabidea aukeratzen baduzu, Shopify-k zure kreditu txartelaren datuak gordeko ditu. Ordainketa Txartelaren Industriaren Datuen Segurtasun Arauaren (PCI-DSS) bidez enkriptatzen da. Erosketa transakzioaren datuak erosketa transakzioa osatzeko behar den neurrian gordetzen dira. Bukatu ondoren, zure erosketa transakzioaren informazioa ezabatu egingo da.\nOrdainketa zuzeneko pasabide guztiak PCI-DSS-k ezarritako estandarrei atxikitzen zaizkie, PCI Security Standards Council-ek zehaztutako moduan, hau da, Visa, MasterCard, American Express eta Discover bezalako marken ahalegina.\nPCI-DSS eskakizunak kreditu txartelen informazioa dendetatik eta haien zerbitzu hornitzaileetatik modu seguruan kudeatzea bermatzen laguntzen du.\nIkuspegi argiagoa lortzeko, Shopify Zerbitzu Baldintzak hemen edo Pribatutasun Deklarazioa hemen ere irakurri nahi dituzu.\n5. ATALA – HIRUGARREN ZERBITZUAK\nOrokorrean, guk erabilitako hirugarren hornitzaileek zure informazioa bildu, erabili eta ezagutzera emango dute guri eskaintzen dizkiguten zerbitzuak egin ahal izateko behar den neurrian.\nHala ere, hirugarrenen zerbitzu hornitzaile batzuek, hala nola ordainketa atebideek eta ordainketa transakzioen beste prozesatzaile batzuek, beren pribatutasun politikak dituzte erosketekin lotutako transakzioetarako eman behar diegun informazioari dagokionez.\nHornitzaile horientzat, pribatutasun politikak irakurtzea gomendatzen dizugu, zure informazio pertsonala nola tratatuko den ulertu ahal izateko.\nBereziki, gogoratu hornitzaile batzuk kokatu daitezkeela edo zuk edo gu baino beste jurisdikzio batean dauden instalazioak dituztela. Beraz, hirugarren hornitzaile baten zerbitzuak biltzen dituen transakzioarekin jarraitu nahi baduzu, zure informazioa zerbitzu hornitzailea edo bere instalazioak dauden jurisdikzioaren (jurisdikzioak) legeen menpe egon daiteke.\nAdibidez, Kanadan bazaude eta zure transakzioa Estatu Batuetan kokatutako ordainketa-atebide batek prozesatzen badu, transakzioa osatzeko erabilitako zure informazio pertsonala Estatu Batuetako legediaren arabera ezagutzera eman daiteke, Patriot Act barne.\nGure dendaren webgunea utzi edo hirugarrenen gune edo aplikazio batera birbideratu ondoren, jada ez zara Pribatutasun Politika hau edo gure webguneko Zerbitzu Baldintzak arautuko.\nGure dendako esteketan klik egiten duzunean, baliteke gure gunetik urrunera birbideratzea. Ez gara beste gune batzuetako pribatutasun praktiken erantzule egiten eta haien pribatutasun politikak irakurtzea gomendatzen dizugu.\n6. ATALA – SEGURTASUNA\nZure informazio pertsonala babesteko, zentzuzko neurriak hartzen ditugu eta sektoreko praktika egokiak jarraitzen ditugu, modu desegokian galdu, gaizki erabili, atzitu, zabaldu, aldatu edo suntsitu ez dadin.\nZure kreditu txartelaren informazioa ematen badiguzu, informazio hori Secure Socket Layer (SSL) teknologia erabiliz enkriptatuko da eta AES-256 enkriptatzearekin gordeko da. Interneten edo biltegiratze elektronikoaren bidez transmisiorako metodorik% 100ean segurua ez den arren, PCI-DSS eskakizun guztiak betetzen ditugu eta industriak onartutako estandar osagarriak ezartzen ditugu.\nHona hemen erabiltzen ditugun cookien zerrenda. Zerrendatzen ditugu kendu nahi dituzun edo ez aukeratu ahal izateko.\n_session_id, token bakarra, saioa, Shopify-k zure saioari buruzko informazioa gordetzeko aukera ematen du (erreferentzia, helmuga orria, etab.).\n_shopify_visit, datuak gorde gabe, iraunkorra azken bisitatik 30 minutuz, gure web hornitzailearen barne estatistiken jarraitzaileak erabiltzen du bisita kopurua erregistratzeko\n_shopify_uniq, ez dago daturik, hurrengo eguneko gauerdia (bisitariarekiko) iraungitzen da. Bezero bakar batek denda batera egindako bisita kopurua zenbatzen du.\nsaskia, token bakarra, iraunkorra 2 astez, zure saskiaren edukiari buruzko informazioa gordetzen du.\n_secure_session_id, token bakarra, saiokoa\nstorefront_digest, token bakarra, mugagabea Dendak pasahitza baldin badu, uneko bisitariak sarbidea duen jakiteko erabiltzen da.\n7. ATALA – BAIMEN ADINA\nGune hau erabiliz gero, adierazten duzu gutxienez gehiengo adina duzula zure estatuan edo bizileku probintzian, edo zure estatuan edo bizileku probintzian gehiengoa duzula eta edozein baimena emateko baimena eman diguzula zure mendeko adingabeek erabiltzen dute gune hau.\n8. ATALA – PRIBATUTASUN POLITIKA HONEN ALDAKETAK\nPribatutasun politika hau edozein unetan aldatzeko eskubidea gordetzen dugu, beraz, maiz berrikusi ezazu. Aldaketak eta argipenak webgunean argitaratu eta berehala izango dira indarrean. Politika honetan aldaketa materialak egiten baditugu, hemen jakinaraziko dizugu eguneratu egin dela, jakiteko zer informazio biltzen dugun, nola eta zein egoeratan, hala badagokio, erabiltzen dugun edo / eta ezagutzera ematen dugun.\nGure denda beste konpainia batekin eskuratu edo bateratzen bada, zure informazioa jabe berriei transferitu ahal izango zaie, produktuak zuretzako saltzen jarrai dezagun.\nGALDERAK ETA HARREMANETARAKO INFORMAZIOA\nNahi izanez gero: zure inguruan dugun informazio pertsonala atzitu, zuzendu, aldatu edo ezabatu, kexak aurkeztu edo informazio gehiago nahi baduzu, jar zaitez harremanetan gure pribatutasun betearazteko arduradunarekin orainariirakasten@gmail.com edo posta elektronikoz Orainari Irakasten.\n[Re: Pribatutasuna betetzeko arduraduna]


PSICOSIS - OIHUKA diskoetxea\nErrenteriako talde hau 80ko hamarkadaren bukaera aldera osatze eta mamitze bolada batean egon zen. Taldeak, berez, 1987an hartu zuen izen hau. Taula gainera atera eta ondo prestatzearen zalantza aldi hau grabatu zuten lehen maketa nabaritzen da: grabatu zen moduagatik soinu kaxkarra zuela-eta ez zen jendaurrerako zabaldu. Bai musika aldetik bai partaideetan hobekuntzak egin ondoren, bigarren maketan jarri zituzten ahalegin guztiak. Beraiek autoproduzitu zuten, sei titulu biltzen zituen, eta 1992an grabatu arren 1993an jaso zituzten fruituak: batetik, "Villa de Bilbao"n sailkatu ziren eta horrela Bizkaia aldean bere burua ezagutarazi, eta bestetik, Euskadi Gaztea lehiaketako saria irabazi zuten. Bere rock elektrikoa, guztiz gitarrazalea, indar guztiz agertzen da, eta aldi berean aldaketa batzuk izan ziren taldean (bateria eta gitarra). Urteak pasa ahala, taldearen esperientziari esker oso irudi bereziarekin atera ziren plazara: mugida siniestroa, eta musika aldetik, berriz, psyco, siniestro eta rock basati naturalenaren koktela.\nDisko honetan ilunak dira hitzak, makabroak ere bai tarteka, eta horiekin batera nahasten dira rock eta power-pop elektriko eta gogorraren erritmoak. Gitarrek ondo zorroztutako soinua. 1994ko azaroan grabatu zen, Elkar-eko estudioetan. Jean Phocas izan da soinu arduraduna eta produkzioan, berriz, Mikel "El Gordo" eta Jon Miner.\nHauexek dira Psicosis-eko partaideak: Borja, gitarra eta ahotsa, Sasio, ahotsa eta gitarra; Patxi, baxua eta ahotsa; Haritz, bateria. Kantuetako bi ("Mi familia" eta "Ave María") maketan azaldutakoen bertsioak dira. Taldekideek berek aitortzen dutenez, badituzte beren debozioko taldeak, hala nola: Godfathers, The Lords of the New Church (bertako kantari zendua, Stiv Bators omendu dute "Bators" kantuan, haren "power pop`" aldia gogoratuz, Dead Boys-ak banatu ostean), Adolescents (zuzeneko emankizunetan bertsio bizi eta bizkorrak eginez).\nTaula gaineko mugikortasuna eta gitarren indarra. Melodiko eta basatiak. Norbaitek esan zuen, atrebentzia ez bada, Surfin Bichos berak zirela, baina komertzialago eta gitarreroagoak.\n1994an Errenteriako musika taldeen elkarteak kaleratutako bilduma batean argitaragabeko kantu bat sartu zuten, "La Bomba". Espero dezagun 1995ean zehar lan honen mailuak zuloa egitea, bai zuzeneko emanaldietan, bai prentsa eta irratian, horrela beren kantuen majiak harrapa gaitzan.


| Anorexiaren mundu beltzaeuskaljakintza\nAnorexiaren mundu beltza\nBy al on 2008(e)ko maiatzak 16 in denetarik\nAskok diote itxura fisikoak beste ezerk baino gehiago balio duen garaian bizi garela eta ez nuke kontrakoa esango. Hori izan daiteke anorexiaren eragilerik nagusienetako bat; izan ere, gero eta gehiago dira anorexia jasaten duten pertsonak. Gaixotasun hau, batez ere, 14 eta 18 urtekoengan ematen da eta %95 emakumeak izaten dira, nahiz eta azken urteetan gizonezkoen kopuruak gora egin duen.\nAnorexia izenez ezagutzen dugun gaixotasuna, elikagaien kontsumo desorekatu baten ondorioa da. Pertsona bera da pisua galtzearen eragile bakarra eta, tamalez, gaur egungo gizarteko gaixotasunik garrantzitsuenetakoa bilakatu da. Ondorio oso gogorrak ekar ditzake fisikoki eta psikologikoki gaixoen artean, eta baita bere ingurukoengan ere.\nKausa nagusia loditzeko beldurra da. Esan beharra dago pertsona batzuek beste batzuek baino aukera handiagoa izaten dutela gaixotasunaren atzaparretan erortzeko. Askotan, senide baten heriotzak, istripuek edota etxetik urrun egoteak dute eragina eta ez da batere erraza izaten behin mundu honetan sartu ondoren irtetea. Anorexiaren sintoma nagusiak, besteak beste, hauexek izaten dira: adina eta neurriak kontuan hartuz behar dena baino pisu handiagoa mantentzeko errefusa, pisuz igotzeko beldurra eta gorputzaren pertzepzio distortsionatu bat izatea. Normalean, gaixoaren inguruak detektatzen ditu sintomak eta hauek izaten dira neurriak hartzen dituztenak. Familiak hainbat jokabide bitxi antzematen du gaixoarengan, hala nola, obsesioa pisuarekin, janaria saihesteko azpijokoak edota janariari muzin egiteko beste hainbat ekintza. Gainera, gaixoak depresioa, nahaste emozional edo pertsonalak edota suminkortasuna izan ditzake.\nGaixotasun hau gainditzeko tratamendu ezberdinak daude. Dena den, garrantzitsuena ahalik eta azkarren detektatzea da. Medikuak eritasunaren fasea detektatu eta gorabehera guztiak ongi ezagutzen dituenean, gertuko jarraipena beharrezkoa da. Kasu batzuetan, gaixotasuna areagotu ez dadin, beharrezkoa izaten da gaixoa ospitalizatzea. Kasu horietako batzuk desnutrizio maila handia denean edota familiarteko harremanak jasanezinak egiten direnean ematen dira eta ezinbestekoa da tratamendua eraginkorra izan dadin. Kasu hauetan oso garrantzitsua da famiaren erantzukizuna eta konpromiso irmoa gaixoarekiko.\nBestalde, anorexia agertzearen zergatiaz hitz egin beharko genuke. Zergatik da gaur egun maiz ematen den gaixotasuna eta orain dela gutxi arte, ordea, ez da kasurik ezagutu? Gure gizarteko baloreek eragin handia izan dute gaixotasun honetan. Ezin da ukatu modelo edota bestelako famatuek eskaintzen duten irudiak eragin zuzena daukala jendearengan, batik bat, gazteriarengan. Halaber, beharrezkoa da aipatzea moda munduan azkenaldian eman den iskanbila modeloen itxura dela eta. Modeloek hainbatetan izaten duten itxura fisikoa asaldagarria izaten da eta horrek zuzenean eragiten du gaixotasun hau jendearen artean sustatzeko garaian, zorionez edo zoritxarrez, gazte askoren eredu baitira modeloak. Azken finean, hasieran aipatu dudan bezala, itxura fisikoak ezerk baino gehiago balio duen garaian bizi gara. Edo ez da horrela?\neuskaljakintza» Blog Archive » Elikadura egokia horren garrantzitsua ote? - 2009(e)ko maiatzak 20\n[…] dira nolako eta zenbat jaki jan behar den pentsatzen; eta honen ondorioz, hainbat eta hainbat anorexia kasu sortzen da. Beste batzuk, aldiz, gutxiegi arduratzen dira eta edozer jaten dute, nahiz eta […]


Ez ginan joaten, beste herrietan egiten zan bezin, institutoetara, ez ta ikastetxetara bere ez, hamairu urte edo bete arte, hau da, arestian esan dodan 4.maila ikastera joan arte.\nBada, harira etorten, San Agustinera hasi nintzala, lenengo egunetik etxe zarra eta nahiko iluna zala iritzi neutson.\nBarruko gelak txikiak eta pobreak, ikasteko maiak oholezkoak eta erdi apurtuta, zulatuta eta zirriborroz josita, baina hori bai nahikoa garbiak ba ziran bai.\nLenengo momentutik beldur ikaran jarri nintzan, ikastetxe bertako zuzendari ez oso zarra baina nahiko abotsa lodia eta gogorra eukan gizona esautu nebanean, geroago nire Fisika ta Kimika irakaslea be izan zana.\nHura izan zan neure lenengo aburue, baina geroago konfirmatu be konfirmatu zan. Naiko irakasle gogorra eta garai hartako irakaskuntzako eredu be bazan bera be. Ule ta iztupa emoten ebazan gizona zan bera be, On Bitorinoren antzera, biak ala biak antzinako eskolatakoak. Azalpen gutxiko gizona.\nIkasi be ikasi behar zan dan dana buruz eta automatak bezin edota loroen antzeko, biharamunean irakasleari dan dana liburuan etorren bezin esan behar izaten iakon, errekreora edo patiora joan barik zigortuta geratu gura izan ez bazendun, jakina!. Eta hori zan zigorrik arinena. Atera kontu zelakoa izango zan handiena edo gogorrena. Zenbat domeka ikastetxean pasatu nebazanak!! Eta neu ez nintzan ikasle kaskarra, Pentsatu apur bat burugogorra edo izan banintzan!!.\nNiretzako egunik politenak eguaztenak izaten ziran arratsaldez libre geneuzkanez, eta trenean paseagaz bidaiatzea dohainik egiten gendunez bada Areetako zinematara edo Algortakoetara edo futbolinetan pasatzen genduzan egunok..


Eguna 79,00 € 69,00 € 65,00 €\nEguna 109,00 € 94,00 € 90,00 €\nEguna 99,00 € 89,00 € 89,00 €\nEguna 124,00 € 114,00 € 114,00 €\nDenboraldi berezia: 139,00 €\nEguna 149,00 € 135,00 € 135,00 €\nEguna 109,00 € 99,00 € 99,00 €\nDenboraldi berezia: 119,00 €\nEguna 134,00 € 124,00 € 120,00 €\nEguna 159,00 € 149,00 € 140,00 €\nDenboraldi berezia: 169,00 €\nErabateko gosaria pertsonako Altua 6,00 € Erdia 6,00 € Baxua 6,00 € Berezia 6,00 €\nIhesaldi erromantikoa - Ez baliagarria denboraldi altuan 285,00 €\nAsteko egun guztietan erabilgarria\nMahasti artean egonaldia\nMahasti artean egonaldia - Ez baliagarria denboraldi altuan Consultar precio con el alojamiento\n2 masaje lasaigarri oso (50´)\nArabar Errioxako lurraldea ezagutu 4x4 baten erosotasunetik.\nSamaniegora etorri paisai paregabeez gozatzeko gidari aditu batekin.\n4x4 batean paseatu leku paregabeetan zehar. Arabar Errioxan enoturismoaz gozatu.\nEnoturismoa ardoa probatzea baino askoz gehiago da. 4x4 autoek, beste modu batean ezinezkoa izango zen lekuetara iristea laguntzen digute.\nMahastien paisaiak ezagutuko dituzun bidai batez gozatuko duzu. Paseo batzuk prestatu ditugu, non, eskualdeaz gozatuko duzun eta era berean, inguruaz, mahastiez, upeltegiez… ikasiko duzun.\n4x4 batean ibilbide bat eskaintzen dizugu Arabar Errioxan zehar. Mahastietan zehar, eskualdearen sekretuak ezagutuko ditugu. Historioa, kondairak, kultura eta tradizio ezkutuak bazter guztietan. Ermitak, nekropoliak,…\n4x4 ibilbideek, ardoaren bihotzean sartzen uzten gaituzte arrisku gabe eta modu erraz batean.\nArabar Errioxako paisai onenak ikusteko, mahastien atean, ibilbideak egiteko aukera eskaintzen dizugu.\nElkarrizketa labur batean, zure nahiak esan eta esperientzia bat prestatuko dizugu zure gustora.\n4x4ean ibilaldia – 2 pertsona (1 ordu eta 30min-eko iraupena) - 49,00 €\n4x4ean ibilaldia (1 ordu eta 30min-eko iraupena) + upeltegira bisita – 2 pertsona - 75,00 €\n4x4ean ibilaldia (1ordu eta 30min-eko iraupena) + upeltegira bisita + bazkaria – 2 pertsona - 145,00 €\nErlaxazioaren txokoa – Ardoterapia\nGure erlaxazioaren txokoaz gozatu egun gogor baten ondoren, jaso masaje lasaigarri bat jabearen eskuetatik, ardoaz gozatzeko modu berri bat…\nErlaxazioaren txokoak Ardoterapia eskaintzeaz gain, baita beste antzeko aukera erakargarriak ere, mota guztietako masajeak, produktu naturalak erabiliz…, adibidez ardoa eta olioa.\nFuntsezko masaje osoa 60´ - 45,00 €\nOinetako masajea 20´ - 19,00 €\nMasaje deskontrakturatzaile partziala 25´ - 29,00 €\nMasaje lasaigarria osoa 50´ - 39,00 €\nMasaje lasaigarria partziala 25´ - 25,00 €\nMasaje deskontrakturatzaile osoa 50´ - 49,00 €\nBuruko masajea - 19,00 €


Kolera ta axerrea ilteko\nbigarren erremedioa da,\ndirakien lapikoari egiten jakana\naserrakuntzari bere egitea.\nGizon aserratua dirakian lapikoa legez da; eta irakin atarik jagiten da ke bat, laño bat, zeinek, Poetak diñoan legez, adimentua itsutu ta ilunduten dau. Bada, lapikoari lar dirakienean, ganez doianean, iru moduz emoten jako erremedioa. Lenengoa da sutik atera, alderatu ta urrindutea. Bigarrena, egurra kendu edo gitxitutea. Irugarrena, ur otza ganetik emotea, bota ta egoztea. Onela bada, aserrez, ikusiezinez, gorrotoz bere arerio[a]ren kontra dirakianari bere, iru erremedio ta bitarteko oneek emon bear jakaz; eta eurok artu bear ditu bere aserretasuna ta gorrotoa amatau ta oztuteko, ta eurok gorde bear ditu kontuz.\nLenengoa, sutik atzeratu: au da, aserratuteko okasiño, arrisku, bide ta pelligruetarik aldegin, iges egin, urrindu. Bada, zelan ez erretako bitarterik onena dan sutik urrindutea, alan erriertak, aserreak ta gertaldi txarrak alde egiteko bitartekorik onena da jente aserrekor, puntoso ta bideriozkoetarik iges egin ta gordetea. Persona aserrekorrak aranza elorria legez dira; eztira onak eskuaz erabilteko, min egiten dabe oratuten badira. Su-arria dirudie, barruen dauke su-geia, asko da kalzaiduaz jotea. Agaiti esan eutsan Rebekak Jakob bere semeari: Ene semea, aserre da Esau zure anajea, zure kontra kolera bizian sarturik dago; alderatu zaite beraganik, ezkutau zaite, etzaite egun batzuetan agertu, eta bitartean oztuko da, sosegatuko da, joango jako aldi txarra. Bada, esan oi da: Ikusten eztaben begiak eztau minik. Alan, Jesus seintxo txikiak bere iges egin eban Herodes persegilla gogorraganik.\nSan Pablo Apostoluak dirausku (Rom. 12) emon daiogula itxadote, epe, asti, leku ta amore irari, aserreari. Adierazo gura dau, gorde gaitezela persona aserrekorretatik, aserratuteko bide ta okasiñoetati, auzitan sartutetik, errierta, kimera ta aserraldietatik. Bada, bein sarturik ta estropezu eginik, kalopean lau oinka doian zaldia legez koleran sartu ta berotu ezkero, gatx da gelditutea, gatx da aurrerago igaro baga, gorrotoan sartu baga gelditutea. Beraz, onelan dirakian lapikoari, bere irakian geldituteko emoten jakan erremedioa, emoiozu zuk bere zeure buruari, zeure bengetako guraria ta aserreko irakina oztu ta amatetako. Sutik atzeratu zaite, okasiñotik aparta ta iges egizu.\nBigarren erremedioa lapikoari bere iraakian geldierazoteko da egurra kendutea, sua gitxitutea. Alan da, bada, kolera ta aserredurearen irakiña oztuteko ta amatetako erremedioa, berba deungak ez ataratea, gogor ta astun erakusten jatzunari eme ta bigun erakustea, ixilik itxitea, enzun-gor egitea, ez jaramotea. Sua egurra geituteaz geitu, azi ta andituten dan legez, eta kenduteaz gitxitu ta txikertu, alan gorrotoa ta aserrea bere berba asko, gaisto ta gogorrak irausirik geitu ta biztuten da; ta ez eranzuteaz txikitu ta amatauten da. Zuri zeure arerioak gauza asko dirautsu: lapur bat zareala, engañatzalle bat zareala. Ta gero azkenean, San Basiliok diñoan legez, saietak botatzen dagoana legez, buruan dituanak dirauen artean, pensa alak edo dakizanak esan arteraño, ezta ixilduten.\nOrduan ak deungero berba egiten dau; ta zuri bere deritxazu dongero berba egiten dabela. Ta alanbere, zuk ari beste orrenbeste edo geiago ta dongago dirautsazu. Zeuk deungago eranzunaz gura dozu erremediatu. Baña engañetan zara. Bada, ori da arriaz arria jotea, bioen su ta garra biztutea, llaga zaoria geiago zabaltzea, ta areriotasunean ta aserrean barrurago sartzea. Zuri begia ateretan deutsunari, zeuk bere arena aterateaz, ezta andik zurea osatu, ez osotuten, ez bere lekura biurtzen. Kolpe bat emoten deutsunari, beste bat zuk berari emonaz, ezteutsazu onela zeure buruari kenduten besteak emona.\nLapur bat zareala dirautsunari eranzuteaz ordi bat dala, eztakust irabazte andirik egiten dala. Baldin beti gelditu gura badozu azkeneko berbea zeuk esanaz; ta ez beinbere largatu, ez amore emon ta zeureaz urten, orduan ezta akabatuko gerrea ta aserrea. Lenago bai, ordia asko edateaz egartsuago dagoan legez, zerren ardoak berotu ta erretan daben, alan arerioak bere, alkar eranzuteaz geiago areriotuten dira.\nNai badozu ixildu dedin arerioa, zagoz ixilik; gura badozu gelditu dedin, geldi zagoz, sosega zaite. Nai bozu atsemon ta amatau dedin sua, egurrak kendu egiozuz. Bada, au da bigarren erremedioa dirakian lapikoa geldi erazoteko, aserrea amatetako: egurra kendutea, biderik ez emotea, ixilik largatzea, enzun-gor, ez-ikusi egitea.\nIrugarren erremedioa, dirakian lapikoa ganez eginik doanean geratuteko ta beeratuteko da ur otza botatzea. Onela, aserrezko kolera atsemoteko ta sosegatzeko da berba gozoa, emea, biguna esatea ta eranzuera umildea emotea. Bada, Espiritu Santuak diño, eranzuera eme gozo bigunak gozotu, eztitu, beraatu ta austen dabela bengatzallearen aserrea; baña berba latz gogor min garratzak biztuten dabela aserrea. Gauza miragarria da bigunak bigundutea gogorra; gozoro ta mee berba egiteak mansotu, sosegatu ta beraatutea aserrea ta kolera.\nEspiritu Santu berak diño, miñaren eskuan dagoala eriotzea ta bizitzea, gerrea ta bakea. Nai bozu, adiskidetu ziñei zeure arerioa; eta bai geiago areriotu bere. Emon eiozu ura, berba egiozu bigun ta gozoro: sua amatauko da, gorrotoa ta ikusi ezina akabatuko da. San Juan Krisostomok diño gizon baketsua, mansoa, sosegatua ta berba onetakoa, gozoa dala beretzat ta besterentzat atseginezkoa; alakoaz guztiak gura dabe tratatu, guztiak gura dabe ibilli ta egon. Baña aserrakorra, sentikorra, jauskorra, beretzat ta bestentzat da galgarria: alangoaganik guztiak iges egiten dabe, guztiak aldegiten dira, iñok ikusi ezin dau.\nNik uste dot munduan danik eztabela alan palagutuko, ez sosegatuko, ez bigunduko zeure arerioa, nola zeuk. Bañan, zelan edo zegaz? Berba onakaz, begirarte pozaz, txera ta moduzkotasunaz, agur biotzezkoaz, ondo berba egiñaz; ta, guztien ganetik, era danean, okasiñoa agertzen danean on egiteaz. Alan diño San Pablok: Emon egiozu zeure arerioari jaten gose danean, ta egarri danean edaten; ta onela bilduko dozuz ikatz beroak aren buruaren ganean. Esan gura dau: ikatz biziak alkartuten dirianean, sua egin, biztuten direan legez, alan arerioari egiten deutsazuzan esker mesedeak ta serbizioak biztu ta egiten dabe beragan amorioaren sua, bakea, adiskidetasuna. Eta batez bere zeu aurreratuten bazara berari egun onak emotera, berba egitera, presente bat biraldutera. Onek arerioari biotza ausi, irabazi ta ostuten deutso; onek begia maitetuten deutso; onek beartuten dau bere bengatzeko gogo ta asmoa beste aldera itzulitera.\nEta, baldin faltak zureak badira, zeu bazara errudun, orduan zu zagoz obligaturik aurreratutera, berba egitera, parkaziño eskatutera, baketutera. Eta uts egiteak bere bestearenak badira, ondo egingo dozu, ta jente prestu debotoen artean ondo aitatua izango zara, euren artean onra izango dozu ta zeure arimarako asko irabaziko dozu, atxakia bat billaturik edo antz ir[u]dina eginik, gatxik arean bere erakusi baga, len legez berba egitea[z] ta arerioagana joateaz. Onela atzeratu, otzitu ta amatetan dira aserreak ta gorrotoak. Baña zu andi ni andi gogorturik egoteak, anditasunetan ibilteak, amorerik ez erakusteak atzeratuten dau bestea egin gura deutsan ona egitetik, ta itxiten, zarratuten dau adiskidetuteko bidea ta atea.\nOrain onen ganean esango dozu: Baldin eranzun bage itxiten badot, ordea biurtzera egiten ezpanas edo neu agur egitera aurreratuten banas, esango dabe ezerez bat nasala, bildur nasala, egiak esan deustazala; ta alan neure buruaz fiatu izan bagez, berba eske nabillala. Baña, baldin bein zerbait badirautsat, berak niri baño gogorrago berba egiten badeutsat, esango dabe gizona nasala, neure onraz preziatzen nasala ta galanto egin dodala. Sinisten dot batzuk alan esango dabeela. Baña ori diñoanak izango dira kristiñau gaistoak, Jangoikoaz baño, munduaz kontu geiago daukeenak.\nEta munduko kontua bere eztabe alakoak ondo ateretan. Bada, mundurako bere, onra andiago da arerioari ondo egitea, deungero egitea baño; ez eranzutea, eranzutea baño. Bada, ez eranzuteaz, ez jaramoteaz, emoten dozu adietan ez dozula errurik; ta arerioak ganora bage berba egiten dabela. Alan diño San Krisostomok: Zegaiti uste dozu, diño, aberatsak barre egiten dabela pobre eskeko bat dala dirautsenean? Dakialako eztala alan eskeko pobrea. Alan, bada, zuk bere barre egiteaz arerioaren esanai, ez ezer eranzuteaz, ez jaramoteaz, adietan emoten dozu eztakiala zer diñoan, egiatik kanpora dabillala.\nEta, are geiago, San Krisostomo berak diño: Eztozu obeto lotsatuko zeure arerio gaiskillea, zelan sufrituaz, sentimenturik ez erakusteaz, bakean largatzeaz. Zelan arri gogor bati edo sentimenturik ez daben beste gauza bati kolpeak emoten deutsazanak, emoten deutsan bere buruari kalte geiago, ta atan probetxu bage neketu ta zatitzen dan, alan ardurarik ez daben bati edo konturik egiten eztabenari, bere maliziaz daragoionak bere, emoten deutso bere buruari min ta gatx geiago.\nEgun baten itandu eutseen Dionisio filosofoari, ea zegaz egin leion gizon batek bere arerioari damurik ta naibagerik andiena. Eta eranzun eban berba gitxiz ta laburrakaz: Prestua beragaz izateaz. Arerioak gura leuke beti bere idoro zugan uts egiteren bat; ta idoroten dabenean, atsegin artzen dau; ta idoroten eztabenean, damu. Ta andik esan oi da oker dabillanak, utsegiteetan jausten danak atsegin emoten deutsala bere arerioari.\nBada orrela, zuzen ibilli zaite, ondo bizi zaite, ez zeure burua arrotu ta aurreratu; prestutasunez porta zaite, ez porfiatu, ez tematu, ez jaramon. Zerren, ur otza dan legez lapiko irakinak ganez ez egiteko erremedioa, bai ta sutik aldegitea ta egurra kendutea, alan da aserrakuntza ta gorrotoa oztuteko ta atsemoteko bigarren erremedioa, dirakian lapikoari egiten deutsazuna, zeure kolereari bere egitea.


FORTE LOVE in Suta erosi batetik € 39\nForte Love in Suta\nHauts Forte Love - emakumezkoak pizgarri erosi in Suta\nEskuragarri ez dagoenean Forte Love in Suta, izan behar du:\nNon erosi in Suta Forte Love\nSartu ordena formularioa web orrian zure izena eta telefono bat lortzeko eraginkorra pizgarri emakumeen Forte Love hautsa in Suta prezio merkean. Itxaron deia Kudeatzailea zure ordena hauts Forte Loveaholkulari deitu duzu laster. Noiz lortuko duzu poslala ordaindu ahal izango duzu, zure eskaera in Suta.\nBat, eraginkorrena eta eraginkorra modu gero eta emakumezkoak libido in Suta da, droga-erabilera Forte Love. Tresna hau aktibo dago emakumezkoak patogeno, hau da, sortu oinarri natural esklusiboki osagaiak, eta funtzionatzen du emakume baten modu berean Viagra gizonezkoa.\nNola erosi hauts Forte Love in Suta\nErosi nahi baduzu Forte Love txikiena prezioa in Suta (Espainia), bete eskaera-orria, sartu Zure telefono-zenbakia eta izena, eta Arduraduna zurekin harremanetan jarriko aholkatzeko behar duzu Forte Love eta antolatu entrega. Ordainketa bakarra jaso ondoren, partzelaren ordaindu bidalketa postetxean edo mezularitza. Prezioa bidalketa Forte Love el correo arabera alda daiteke distantzia hiria Espainia, jakiteko prezioa Kudeatzailea egin ondoren ordena estimulatzaile eraginkorra emakumeen Forte Love web-orri ofiziala.\nOrdena in Suta Forte Love


Noticias de Trafikoa - Deia\n2019an baino % 28 gutxiago\nDeia.eus\t2021-02-26\tBILBO. Bilboko Udaltzaingoak urtero egin ohi duen bide-segurtasunaren balantzea aurkeztu egin du gaur goizean, otsailak 26. Aurreko urtearekin alderatuta, zifrak hobetu egin dira hain berezia izan den 2020. urtean. Abiadura 30 km/h-ra murrizteak eragin handia izan du zifren hobekuntzan.\nDeia.eus\t2021-01-08\tBILBO. Bizkaiko Foru Aldundiak martxan jarri du asteburu honetan errepideen neguko plana. Horri esker, lurraldeko errepideen erabiltzaileen segurtasuna bermatuko da, elurrak eta izotzak eragin ditzaketen arriskuak gutxituz. Elurra kentzeko makinak lurralde osoan egongo dira, errepideak\nBidesaridun bideak zaintzeko 150 milioi euro inbertituko ditu Aldundiak\nDeia.eus\t2021-01-04\tBILBO. Bizkaiko Foru Aldundiak inbertsio handia egingo du bidesaridun bideak zaintzeko. Hala, Interbiak foru-sozietateak AP-8 autobidea, Metropoliko Hegoaldeko Saihesbidea eta Artxandako Tunelak kontserbatzeko, mantentzeko eta ustiatzeko kontratuak lizitatu ditu; lizitazio horren aldia bost urtekoa\nBizkaiko bide-sarearen kalitatea baloratu dute erabiltzaileek\nDeia.eus\t2020-12-28\tBILBO. Hain berezia izan den 2020. urteari amaierarekin batera, balantzea egiteko ordua da. Hori dela eta, Bizkaiko bide-sarearen kalitatea baloratu egin dute errepideek. Koronabirusaren pandemiak eragindako gorabeherak kontuan izan arren, 7,88 puntuko batez besteko nota jaso dute. Imanol Pradales\nDeia.eus\t2020-09-02\tBILBO. Aurreko urteko aldi berekoarekin alderatuta trafikoak % 12 behera egin duen arren, 10 pertsona hil dira Euskadiko errepideetan uztailean eta abuztuan. Osasun-krisi globalak eraginda, Marokok itxi egin zuen lehorreko muga eta bertan behera utzi zuen Itsasartea Zeharkatzeko\n4,1 milioi euroko inbertsioa\nKareagako eta Aparkabisako biribilguneen arteko lotuneak hobetuko dira\nDeia.eus\t2020-08-11\tBILBO. Datorren hilabetean hasiko diara A-8 eta BI-644 errepideen arteko lotuneak hobetzeko obrak. Bizkaiko Foru Aldundiak 4,1 milioi euro bideratuko ditu Aparkabisa eta Kareaga biribilguneen arteko errepide zatiak autobidea industrialdeekin, Bizkaia Aparkabisa garraio-zentroarekin eta Megapark eta\nTopoaren obrak Donostiako trafikoan eragina izango dute aste honetan\nDeia.eus\t2020-07-13\tDONOSTIA. Uztailaren 14tik 15era bitarteko gaua Donostiako Easo kalea asteazkeneko lehen orduan irekitzeko aprobetxatuko da Topoaren saihesbidea Miraconcha-Easo tartean eraikitzeko lanak direla eta itxita egon dena. Era berean, San Martin kalea itxiko da. Easo kalea irekitzeak hiriaren\nHiribilbe ia osoan\nGetxok 30 km/h-ra murriztuko du abiadura ostiraletik aurrera\nDeia.eus\t2020-07-01\tGETXO. Hurrengo ostiraletik aurrera, hilak 3, Getxoko Udalak 30 km/h-ko gehienezko abiadura muga ezarriko du hiribilbe ia guztian. Egun horretan bertan amaituko dira seinale bertikalak ipintzeko lanak, eta momentu horretatik aurrera abiadura mugatuta geratuko da. Neurri honen helburu nagusia\nGetxok 30 km/h-ra mugatuko du abiadura hiri-bilbe ia osoan\nDeia.eus\t2020-05-19\tGETXO. Getxoko Udalak izapideak hasi ditu bere hiri-bilbe ia osoan zirkulazio-abiaduraren muga 30 km/h-koan ezartzeko. Horretarako, Udalak elkarrizketa sorta bat irekiko du udal talde politiko guztiekin, akordio bat lortzeko helburuarekin, ahalik eta adostasun handiena lortu nahi baitute.


Vladimir Voinovitx - Wikipedia, entziklopedia askea.\nVladimir Nikolaievitx Voinovitx (errusieraz: Владимир Николаевич Войнович; Duxanbe, 1932ko irailak 26 – Mosku, 2018ko uztailaren 27a) errusiar idazlea izan zen, bere disidentzia eta obretan erakutsitako satirarako gaitasunak ezagun bihurtu duena.\nDuxanbe, 1932ko irailaren 26a\nMosku, 2018ko uztailaren 27a (85 urte)\npoeta, idazlea, zientzia-fikzio idazlea eta margolaria\nMoscow 2042 (en)\nArmada sobietarrean 1951-1955 artean soldadu ibili ostean, Moskuko irrati zerbitzuetan aritu zen lanean. Astronauta sobietarren ereserkia idatzi izanak nolabaiteko espea ekarri zion (Hamalau minutu aireratzeko, «Четырнадцать минут до старта»).\nBere herrialdeko gobernuarekiko kritiko, Ivan Txonkin soldaduaren bizitza eta abentura ezohikoak nobela argitaratu zuen Parisen 1974. urtean. Nobela satiriko honetan, erregimen sobietarraren eguneroko bizitzaren absurdoa azaltzen du . Sobietar Idazleen Elkartetik kanporatu zuten berehala eta, 1981. urtean, sobietar herritartasuna ere galdu zuen. Munich-en (Alemania) erbesteratu behar izan zuen. 1990. urtean, perestroika garai betean, berriro berreskuratu zuen sobietar herritartasuna .\nLanik aipagarrienak honakoak ditu:\nЖизнь и необычайные приключения солдата Ивана Чонкина [Ivan Txonkin soldaduaren bizitza eta abentura ezohikoak]. 1974.\nМосква 2042 [Mosku 2042]. 1986.\nShapka [Larruzko sonbreirua].1988.\n↑ «Voinóvich, Vladímir», Libros del Asteroide, 2017-12-14\n↑ «Vladimir Voynovich», Encyclopaedia Britannica, 2017-12-14\nAzken aldaketa 29 uztaila 2018(e)an, 12:15(e)tan\nOrriaren azken aldaketa: 29 uztaila 2018, 12:15.


Euskal dantza balioan. Euskal dantza ikasketen inguruko gogoeta. • ZUZEU\nMaria Jesus Aranburu, Gipuzkoako Kultura eta Euskara Foru Diputatua.\nJuan Antonio Urbeltz, Ikerfolk elkarteko lehendakaria.\nXabier Mendizabal, Gipuzkoako Dantzarien Biltzarreko lehendakaria.\nSabin Bikandi, Etnomusikologian Doktorea, musika eta dantza irakaslea.\nOier Araolaza Kazetaritza eta Gizarte eta Kultura Antropologian lizentziatua. Dantzan.com elkarteko ordezkaria.\nOrokorra: Euskal dantza tradizionalaren formakuntza sustatzeko eta sendotzeko bideak aztertu. Mota horretako ikasketak egituratzearen egokitasunaz gogoeta egin, eta dantza tradizionalaren transmisio sistema egituratzen hasteko adostasun puntuak bildu. Zehatzagoak:\nEuskal dantza tradizionalen ikasketa kurrikulumaren zirriborroa aurkeztu.\nGipuzkoako dantza irakasleen ezaugarri eta beharrei buruzko txostena aurkeztu.\nSabin Bikandi: Goi mailako musika irakaslea eta Etnomusikologian Doktorea Londreseko unibertsitatean. Hainbat talde eta erakundetan aritu da irakasle edo/ta jotzaile moduan. Txistulari aldizkariko zuzendaria izan zen (1992-1995). Konpositore gisa, txistu eta tradiziozko musika inguruan hainbat musika lan idatzi eta moldatu ditu. Gaur egun, Bilboko udaleko danbolinteroa da eta Musikeneko tradiziozko dantza-maisua.\nOier Araolaza: (Elgoibar, 1972) Kazetaritza eta Gizarte eta Kultura Antropologian lizentziatua, azken urteotan dantzaren komunikazioan eta kudeaketan ari da buru-belarri. www.dantzan.com izan da ahalegin horien ondorio nagusia, euskal dantzarien informazio gunea. 2008 urtetik, Gipuzkoako Foru Aldundiko Kultura eta Euskara Departamentuaren enkarguz Euskal dantza tradizionalen kurrikuluma lantzen ari da eta ondorio bezala Dantzan Ikasi egitasmoa eta ikastaroak jarri dira abian.\nIrudia | GureGipuzkoa.net | Dantzariak © CC-BY-SA: Elósegui Irazusta, Jesús; Aranzadi Zientzia Elkartea. | Jesús Elósegui Irazusta | Creative Commons By SA\ndantza, euskaldantza, gfa, km, koldomitxelena


Uberan - Euskal Idazleen Elkartea - Atzoko eta gaurko kresalak, Bilbon aztergai\nAtzoko eta gaurko kresalak, Bilbon aztergai\nEgunotan, Bilbo Zaharra Forumean, Domingo Agirreren Kresala liburua hartuko dute hizpide. Itxaro Borda, Koldo Izagirre, Harkaitz Cano eta Kirmen Uribe arituko dira hizlari lanetan. Lau saioak Bilboko Plaza Barrian egingo dira, Euskaltzaindiak duen egoitzan.\nEkainak 4 astelehena\n“Atzoko eta gaurko kresalak”\n19:00etan Euskaltzaindiaren egoitzan, Bilbon.\n“Arranondotik Trintxerpera Galizian barrena”\n“Kresalaren haritik, gaurkotasun apunteak”\nAstea biribiltzeko, Kresala-ren irakurketa publikoa\nBilbo Zaharra euskaltegikoek Klasikoen irakurketa jarraitua antolatu dute hamaikagarrenez. Aurten, Domingo Agirreren Kresala liburua hautatu dute. Ostegun honetan egingo da irakurketa, Bilboko Arriaga antzokian. Ekitaldi honi buruz idatzi genuen duela egun batzuk. Hauxe esteka: Kresal usaina Bilbo Zaharra euskaltegiaren ikasturte amaieran.


Foro Sozialak adierazpenari «dagokion balioa» emateko eskatu die gainontzeko eragileei | Politika | Berria\nForo Sozialak adierazpenari «dagokion balioa» emateko eskatu die gainontzeko eragileei\nEH Bilduk eta Sortuk gaur emandakoa «urrats garrantzitsua eta beharrezkoa» dela gehitu du.\nAgus Hernan, Aieteko Konferentziaren 10. urteurreneko hitzaldietako batean. Jon Urbe / Foku Tamaina handiagoan ikusi\n2021eko urriak 18 07:18\n«Urrats garrantzitsua eta beharrezkoa». Foro Sozial Iraunkorraren iritziz, hori da gaur ezker abertzaleak egindakoa. Horregatik, dei egin die eragile instituzional, politiko, sozial eta sindikal guztiei Urriaren 18ko adierazpena deiturikoari «dagokion balioa» emateko.\nOrain, Foro Sozialaren arabera, iritsi da abagunea «kontakizunaren bataila delakoaren inguruko eztabaida politiko katramilatua eztabaida sosegatu eta konstruktibo batera igarotzekoa». Txalotu dute adierazpena Foro Sozialak proposatutako bidetik egin izana EH Bilduk eta Sortuk; atzo bertan jardun zuen gaiaz, Bartzelonan, Agus Hernan foroaren bozeramaileak.\nGatazkan inplikatutako eragile guztiei ardurak hartzeko ere eskatu diete, «konpromiso multilateralak lortzeko ekosistema egoki bat sor dadin»: «Erantzukizun propioa hartzeak kritikoa, partekatua eta konstruktiboa izan behar du».\nAzkenik, erantzukizunez jokatzea galdegin du Foro Sozialak, eta helburu nagusiak hasierako berberak direla esanez amaitu dute idatzia: «Memoria kritiko inklusibo batetik abiatuta, bizikidetza demokratikoa eraikitzea, gizarte adiskidetzearen beharrezko oinarriak sentitzeko».